title: Rash guard

text: Jääkiekossa, amerikkalaisessa jalkapallossa ja muissa lajeissa, joissa urheilijoiden varustukseen kuuluu erilaisia suojia, rash guard suojaa ihoa hankauksen aiheuttamilta hiertymiltä ja myös osin suojuksien kautta välittyvien iskujen aiheuttamilta haavoilta. Kamppailulajeissa rash guard tarjoaa suojaa esimerkiksi vastustajan kynsiä sekä ottelualustaa vasten tapahtuvaa hankausta vastaan.


title: Rash guard

text: Erityisesti surffaajille ja purjehtijoille tarkoitettujen rash guardien materiaali on usein valittu myös suojaamaan ihoa auringossa palamiselta ja ultraviolettisäteilyltä.


title: Rash guard

text: Rash guard auttaa lämmönsääntelyssä liikuntasuorituksen aikana. Vesiurheilijat sekä jääkiekkoilijat ja muut kylmässä liikkujat käyttävät rash guardeja jotka on suunniteltu eristämään ruumiinlämpöä. Vastaavasti erityisesti kamppailulajeissa käytettävät rash guardit ovat teknistä kangasta, jolloin ne myös viilentävät ihoa siirtämällä kosteutta ulospäin.


title: Rash guard

text: Rash guardin tärkeimpiä tehtäviä on siirtää kosteutta pois iholta. Käyttömukavuuden lisäksi tämä ehkäisee ihotauteja.


title: Rash guard

text: Kamppailulajeissa rash guard myös estää vastustajan eritteiden, kuten hien, syljen ja veren pääsyä iholle ja suojaa suoraan iholta iholle tarttuvilta taudeilta.


title: Rash guard

text: Kaikki yllä mainitut seikat lisäävät sinällään käyttäjän mukavuutta. Lisäksi, toisin kuin esimerkiksi tavallinen puuvillainen t-paita, rash guard ei kastu läpimäräksi tai helposti siirry paikaltaan, tartu tai repeydy.Tunnettuja surffaukseen tarkoitettujen rash guardien valmistajia ovat mm. O'Neill ja Hyperflex. Kamppailulajeihin rash guardeja valmistavat muun muassa Hayabusa Fightwear, Koral ja Manto, sekä muihin lajeihin tarkoitettujen ohella Under Armour.


title: Prosper Garnot

text: Prosper Garnot (13. tammikuuta 1794 Brest, Ranska – 1838) oli ranskalainen lääkäri ja luonnontieteilijä.


title: Prosper Garnot

text: Garnot toimi apulaiskirurgina Louis Isidore Duperreyn alaisuudessa "La Coquille"n maailmanympäripurjehduksella vuosina 1822–1825. René-Primevère Lessonin kanssa hän keräsi suuren määrän luonnonhistoriallisia näytteitä Etelä-Amerikasta ja Tyyneltämereltä. Garnot sairastui punatautiin ja hänet lähetettiin takaisin "Castle Forbes"illa, mukanaan osa näytteistä. Näytteet tuhoutuivat laivan haaksirikkouduttua Hyväntoivonniemen edustalla heinäkuussa 1824.


title: Prosper Garnot

text: Garnot j aLessonin laativat retkestä eläintieteellisen selostuksen "Voyage autour du monde exécuté par order du roi sur la corvette La Coquille" (1828-1832). He nimesivät muun muassa atulapyrstökolibrin ("Thaumastura cora").


title: Ermelo

text: Ermelo on kunta Alankomaissa, Gelderlandin provinssissa. Asukkaita kunnassa on 26 312 (31.12.2008) ja väestötiheys on 307 as./km². Kunnan pinta-ala on 87,38 neliökilometriä, josta vettä on 1,73 km². Ermelon pormestarina toimii Wiert Omta. Ermelon keskuspaikka on samanniminen kuin kuntakin. Kunnan pääelinkeinot ovat muovi-, metalli- ja värjäysteollisuus, maidontuotanto ja siipikarjankasvatus. Ermelo on lisäksi suosittu lomanviettopaikka.


title: Ermelo

text: Ermelon naapurikunnat ovat Harderwijk pohjoisessa, Nunspeet koillisessa, Apeldoorn kaakossa, Barneveld ja Putten lounaassa ja Zeewolde (Flevolandin provinssissa) luoteessa.


title: Ermelo

text: Ensimmäinen maininta Ermelosta on vuodelta 855. Paikkakunnalla sijaitsee muun muassa 1000-luvulta peräisin oleva kirkko sekä Johanniittain ritarikunnan luostarin rauniot.


title: Ermelo

text:
Ermelon kunta muodostuu seuraavista osista ():
De Beek, Drie, Ermelo, Horst, Houtdorp, Leuvenum, Speuld, Staverden, Telgt ja Tonsel.


title: Vicq (Nord)

text: Vicq on kunta Nordin departementissa Ranskassa. Vuonna 2013 siellä oli arviolta 1 474 asukasta. Kunnan pinta-ala on 3,92 neliökilometriä.


title: Vicq (Yvelines)

text: Vicq on kunta Yvelinesin departementissa Ranskassa. Vuonna 2013 siellä oli arviolta 334 asukasta. Kunnan pinta-ala on 4,43 neliökilometriä.


title: Piennartie

text: Piennartie eli penkka- tai luomatie on suolle ja metsään tehty maastoajoneuvolla, traktorilla, mönkijällä tai metsätyökoneella ajettava ura.


title: Piennartie

text: Piennartiet eli penkkatiet on tunnettu pitkään. Nimi luomatie tullee erityisesti suo-ojan kaivamisesta. Lapiolla kaivettu eli luotu ojamaa siirrettiin ojan penkalle, jota tasaamalla syntyi kulkukelpoinen ura. Vierekkäisistä ojista luodut maat muodostivat leveän tiemäisen väylän. Piennarteitä tehtiin juuri suometsiin tai ylipäänsä tahoille, joissa soita ei voitu kiertää. Myös pellonraivauksen yhteydessä syntyi pientareille luonnostaan peltoteitä. Nykyään piennartie tehdään kaivinkoneella. Ensin ladotaan tieuralta kaadettujen puiden kannot ja muut hakkuutähteet tai maastosta löytyvät tarpeet tien pohjalle. Niiden päälle nostetaan ojamaat, jotka tasoitetaan kaivinkoneen kauhalla ja telastolla.


title: Piennartie

text: Piennartietä käytetään kuten metsäautotietä eli puunkorjuussa, metsänhoidossa sekä kulkureittinä muuten vaikeapääsyisiin kohteisiin. Varsinaisesta metsäautotiestä sen erottaa tavallisesti, että se ei kestä raskaita ajoneuvoja varsinkaan kesäisin, koska se kulkee soiden yli eikä sen perustaa ole vahvistettu. Se muistuttaa siis paljon talvitietä. Talvisin piennartietä tampataankin ja siltä poistetaan lumi, että tien pohja pääsisi jäätymään eli kovettumaan.


title: Piennartie

text: Aikaisemmin piennarteillä oli merkitystä myös syrjäseutujen ihmisen liikkumisessa, kuten talviteilläkin. Nykyään piennarteiden tarpeellisuus liittyy ennen muuta suometsien hakkuisiin. Suomessa on paljon 1960-luvulla ja 1970-luvulla ojituksen takia syntyneitä suometsiä, joihin tarvitaan piennarteitä puunkorjuun alkaessa. Metsätyökoneet eivät juuri voi kulkea turvepohjaisilla alueilla sulan maan aikana. Koska suometsien pinta-alat ovat usein suuria, puiden korjuu ilman ennalta valmisteltuja kulkuyhteyksiä voi olla hyvin vaivalloista. Korkeat kuljetuskustannukset taas alentavat puun kantohintaa. Piennartien rakentamiskustannukset ovat pieni osa varsinaisen metsäautotien kustannuksista - vuonna 2005 vain noin euro metriltä, ottaen huomioon että ojarumpukustannukset lisäävät hintaa.


title: Piennartie

text: Piennarteillä voi soilla ja varsinkin rämeillä olla merkitystä myös hirven pyynnin ampumalinjoina.


title: Vicq-d’Auribat

text: Vicq-d'Auribat on kunta Landesin departementissa Ranskassa. Vuonna 2013 siellä oli arviolta 266 asukasta. Kunnan pinta-ala on 4,2 neliökilometriä.


title: Kynofobia

text: Kynofobia on sairaalloinen pelko koiria kohtaan. Suurin osa kynofobiasta kärsivistä pelkäävät suuria, ilkeän näköisiä koiria. Joissain tapauksissa kynofobiasta kärsivä pelkää myös pienempiä koiria ja koiranpentuja. Tavallisesti kynofobia kehittyy 10-13-vuotiaille lapsille. Tavallinen tapa hoitaa kynofobiaa on desensibilisaatio eli siedätyshoito.


title: Lennox Lewis vs. Mike Tyson

text: Lennox Lewis vs. Mike Tyson oli Lennox Lewisin ja Mike Tysonin välillä 8. kesäkuuta 2002 käyty nyrkkeilyottelu. Ottelussa panoksena olivat Lewisin WBC-, IBO- ja IBF- liittojen maailmanmestaruudet. Lewis voitti Tysonin tyrmäyksellä 8. erässä.


title: Lennox Lewis vs. Mike Tyson

text: Molemmat aloittivat ottelun lyömällä jabia. Myöhemmin Lewis iski kaksi jabia, ja Tysonin oikea koukku meni ohitse. Kun ensimmäistä erää oli jäljellä minuutti, Tyson iski kovan kohokoukun. Tämän jälkeen Lewis sitoi Tysonin työntäen tämän edellään köysiin ja iski muutaman jabin.


title: Lennox Lewis vs. Mike Tyson

text: Toisessa erässä tuomari varoitti Lewistä useaan otteeseen sitomisesta. Lewis sai iskujaan erän aikana enemmän lävitse kuin Tyson.


title: Lennox Lewis vs. Mike Tyson

text: Kolmannessa erässä Tyson puski Lewistä päällään eikä saanut kamppailua hallintaansa.


title: Lennox Lewis vs. Mike Tyson

text: Neljännessä erässä Tyson hyökkäsi raivokkaasti mutta hänen suojauksensa oli avoin, ja Lewis iski läpi erän kaksi jabia, jonka jälkeen kovan oikean. Kun erää oli jäljellä 10 sekuntia, Tyson kaatui maahan. Tuomari tulkitsi tilanteen liukastumiseksi eikä laskenut lukua. Lewisiltä hän otti pisteen pois katsottuaan, että Lewis olisi työntänyt Tysonin kanvesiin.


title: Lennox Lewis vs. Mike Tyson

text: Viidennessä erässä tuomari huomautti Lewistä sitomisesta.


title: Lennox Lewis vs. Mike Tyson

text: Seitsemännessä erässä Tysonin silmäkulmat olivat verillä. Tyson oli tulla tyrmätyksi erän aikana. Lewis hallitsi erää ylivoimaisesti iskujen ollessa Lewisin 31 vastaan Tysonin 4.


title: Lennox Lewis vs. Mike Tyson

text: Kahdeksannessa ja viimeisessä erässä Lewis pommitti Tysonia. Lopulta miehet ajautuivat sidontatilanteeseen, jossa Tyson vajosi kanveesiin jaksamatta nousta ylös.


title: Lennox Lewis vs. Mike Tyson

text: Kuukausi ottelun jälkeen Lewis menetti IBF-liiton tittelin kieltäydyttyään puolustamasta sitä Chris Byrdiä vastaan.


title: Lochaber

text: Lochaber on Skotlannin Ylämailta tai Kaukoidästä peräisin oleva sotakirves.


title: Lochaber

text: Lochaber on hiukan alle puolitoistametrisellä varrella varustettu kapeateräinen, koukkukärkinen sotakirves. Terä on kuutisenkymmentä senttiä pitkä ja parikymmentä leveä, ja yläpäästään se on muotoiltu petolinnun nokan kaltaiseksi kärjeksi. Ase on suunniteltu näin siksi, että sillä voi tarpeen vaatiessa jopa kuoria haarniskan vastustajan yltä tai tarvittaessa vetää tämän satulasta.


title: Lochaber

text: Näillä eri puolelta maailmaa tulevilla aseilla on paljon yhteisiä ominaisuuksia, pitkä varsi sekä pitkä ja kapea terä. Ne ovat selkeästi kehittyneet itsenäisesti ilman ristikkäisiä vaikutteita.


title: Lochaber

text: Ase on ollut mm. skotlantilaisen jalkaväen käytössä.


title: Vicq-Exemplet

text: Vicq-Exemplet on kunta Indren departementissa Ranskassa. Vuonna 2013 siellä oli arviolta 322 asukasta. Kunnan pinta-ala on 38,74 neliökilometriä.


title: Ruotsin energiapolitiikka

text: Ruotsin energiapolitiikka kertoo Ruotsin energiapolitiikasta eli energian käytön kehityksestä ja ohjaamisesta mukaan lukien energiantuotanto, sähköntuotanto, lämmöntuotanto, jakelu, kulutus ja yhteiskunnallinen vaikuttaminen ja keskustelu aiheesta.


title: Ruotsin energiapolitiikka

text: Vuoden 2008 alusta Energimarknadsinspektionen toimii itsenäisesti ja riippumattomasti Energimyndigheten toiminnasta. Energimarknadsinspektionen valvoo sähköverkkoyhtiöitä ja seuraa sähkömarkkinoiden kehitystä.


title: Ruotsin energiapolitiikka

text:
Vuonna 2008 verrattuna vuoteen 2004 Ruotsin ydinsähkön määrä asukasta kohti väheni - 20 % ja uusiutumaton sähkö - 19 %. Ruotsin sähkönkulutus asukasta kohti on maailman korkeimpia. Vuonna 2006 Ruotsin sähköstä tuotettiin 46 % ydinvoimalla, 45 % vesivoimalla, 5 % yhdistetyllä lämmön ja sähköntuotannolla,4 % teollisuuslämmöllä ja 0,7 % tuulivoimalla.
Vuonna 2005 sähköstä tuotettiin 47 % vesivoimalla, 45 % ydinvoimalla, 3 % fossiilisella energialla ja 5 % biopolttoaineilla.


title: Ruotsin energiapolitiikka

text: Ruotsin sähkömarkkinat ovat keskittyneet. 6 yritystä kattoi 93 % sähköstä vuonna 2001 (markkinaosuus) ja 3 yritystä 84 %: Vattenfall 47 %, Sydkraft 20 %, Fortum 17 % (ennen Stora Enso), Skellefteå Kraft 3 % ja Graninge 2 %. Vuonna 2003 Fortum oli ostanut Birka Energin, joka syntyi Stockholm Energin ja Gullspång Kraftin fuusiona vuonna 1998. Nyt nimi on Fortum ja yrityksiä siis viisi. Ydinvoimalat ja vesivoima ovat suuryritysten yhteisomistuksessa. Yritysten ristiinomistukset ovat yleisiä.


title: Ruotsin energiapolitiikka

text: Ruotsin sähköverkko on monopoli. Swedish Energy Agency varmistaa verkon toiminnan, tariffien ja sähkön myynnin kohtuullisuuden. Paikallisen verkon omistajia on noin 200 ja lisäksi muutama kunta ja suuryrityksiä. Svenska Kraftnät vastaa verkosta.


title: Ruotsin energiapolitiikka

text: Uusiutuvan energian osuus Ruotsin kokonaisenergian käytöstä lisääntyi 13 % 10 vuodessa 2004-2014 (53% 2014 -40% 2004). Ruotsin ja Norjan yhteismarkkinoiden tavoite on lisätä uusiutuvaa sähköä sähköserifikaateilla 26,5 TW vuosina 2012-2020.


title: Ruotsin energiapolitiikka

text: Ruotsin Energimyndigheten elokuussa 2017 julkaistun tutkimuksen mukaan yritysten aurinkopaneelien takaisinmaksuaika on 7-9 vuotta ja taloudellisesti kannattavaa.


title: Ruotsin energiapolitiikka

text: Uusiutuvan energian tavoite on 17 TWh kasvu vuosina 2002-2016, tekniikan kehitys ja kustannustehokkuus. Vuoden 2002 tuulivoiman tavoite oli 10 TWh:n suunnitelma vuonna 2015.


title: Ruotsin energiapolitiikka

text: Ruotsissa kansanäänestys hylkäsi ydinvoiman vuonna 1980. Sen jälkeen ainakin kaksi reaktoria on pysyvästi suljettu. Barsebäck 2 suljettiin toukokuussa 2005. Budjettiehdotus 2007/2008 sisälsi 24 %:n ydinvoimaveron noston. 17.6.2010 Ruotsin valtiopäivät äänestivät (174 puolesta, 172 vastaan) lisäydinvoiman puolesta. Päätöksen myötä ruotsalaiset ydinvoimayhtiöt voivat korvata vanhoja reaktoreita uusilla.


title: Ruotsin energiapolitiikka

text: Ydinvoiman osuus nettosähköntuotannosta Ruotsissa on laskenut 2005-2015: Se oli 34,2 % vuonna 2015, 38,4% 2010 ja 45% 2005. Samaan aikaan tuulivoima osuus on kasvanut nollasta 10%:n.


title: Ruotsin energiapolitiikka

text: Tavoite on biopolttoaineita tai muita uusiutuvia energialähteitä liikenteessä vähintään 5,75 % energiasisällöstä vuonna 2010. EU komission tammikuussa 2008 esittämä sitova tavoite oli 10 % uusiutuvaa polttoainetta vuoteen 2020 mennessä.


title: Ruotsin energiapolitiikka

text: Etanoli E85 sisältää 85 % etanolia ja 15 % bensiiniä. Sitä käytetään flexifuel-autoissa. Kaasuautoissa on kaksitankkijärjestelmä, yksi bensiinille ja toinen kaasulle. Sähköautojen patteri ladataan sähköverkosta.


title: Ruotsin energiapolitiikka

text: Ruotsalainen huoltamoketju OKO8 vaati vuonna 2007, että Neste Oil:n biodiesel ei sisällä palmuöljyä. Heidän mielestään palmuöljy vaarantaa sademetsiä. Ruotsissa Greenpeace kampanjoi näkyvästi palmuöljyä vastaan, koska se edistää sademetsien tuhoutumista ja lisää kasvihuonepäästöjä.


title: Ruotsin energiapolitiikka

text: Ruotsissa käytettiin turvetta energiantuotantoon 2,7 TWh vuonna 2006. Sen määrä laski 25 % vuodesta 2005. Syyksi arvioidaan EU:n päästökauppaa, joka heikentää fossiilisen turpeen kilpailukykyä.


title: Ruotsin energiapolitiikka

text:
Tavoite lämmityksen energiankulutuksen vähenemiseen pinta-alaa kohti on 20 % vuoteen 2020 ja 50 % vuoteen 2050 mennessä vuoteen 1995 verrattuna. Ruotsin suunnitelmien mukaan vuonna 2020 maan riippuvuus fossiilisista polttoaineista rakennuksissa tulisi olla katkennut.
Kasvihuonekaasujen määrä on määrä vähentää 4 % vuosien 2008–2012 keskiarvona vuodesta 1990.


title: Ruotsin energiapolitiikka

text: Greenpeace lahjoitti 10/2009 Fredrik Reinfeldtille 18 tonnia saksalaista ruskohiiltä. Tavoite on muuttaa Ruotsin hallituksen ilmastopolitiikkaa, koska Vattenfall yhtiön hiilidioksidipäästöt ovat 100 miljoonaa tonnia vuodessa.


title: Ruotsin energiapolitiikka

text: Vuonna 2006 energiaverot olivat 9 % Ruotsin valtion tuloista. Niiden osuus oli 2,5 % BKT:stä. Yhteensä veroja kerättiin 67 mrd. kruunua vuonna 2006. Tulot jakautuivat energiamuodoittain seuraavasti: bensiini 38 %, öljy 27 %, sähkö 28 % ja ydinvoima 5 %. Ruotsissa on energiavero, hiilidioksidivero ja rikkivero. Vero oli 1.1.2007 (äyriä/kWh): sähkövero 27, sähkö pohjoisessa 20 ja teollisuudelle 0,5, bensiini 56, diesel 37, luonnonkaasu (metaani) 10, hiili 37, öljy 34, kotitalousjäte 15 ja turve 2.


title: Ruotsin energiapolitiikka

text: Sähköntuotannosta ei makseta veroa, vaan vero maksetaan sähkönkulutuksesta. Ydinvoimasta maksetaan vuodesta 2006 alkaen 10 200 kr per MW kuukaudessa, 0,15 äyriä per kWh ja 1 äyri per kWh ydinjätemaksua.


title: Ruotsin energiapolitiikka

text: Ruotsin keskustapuolueen ministerit esittivät marraskuussa 2008 parannuksia energiatehokkuuteen ja öljyriippuvuuteen. Ehdotusten mukaan bensiinillä ja dieselillä kulkevat autot kiellettäisiin vuonna 2025. Puolueen mielestä niillä kulkevien autojen myynti olisi lopetettava vuonna 2016. Ekorakentamista tulisi kiirehtiä siten, että kaikki uudistalot olisivat matalaenergiataloja. Dagens Nyheter-artikkelin allekirjoittivat elinkeinoministeri Maud Olofsson, ympäristöministeri Andreas Carlgren, maatalousministeri Eskil Erlandsson ja infrastruktuuriministeri Åsa Torstensson.


title: Ruotsin energiapolitiikka

text: Budjettiehdotus 2007/2008 sisälsi miljardi kruunua ilmastotyöhön vuosina 2008–2010 sisältäen energiatehokkuuden, toisen sukupolven biopolttoaineiden tuen, ilmastotutkimuksen ja kansainvälisen tutkimusyhteistyön, kestävät kaupungit -ohjelman, kansallisen tuulivoiman käytön verkon, investoinnit ulkomaille ja kestävän biomassan käytön.


title: Ruotsin energiapolitiikka

text: Tukholma ruuhkamaksut tuottivat 1,9 kruunua hyötyä investoitua kruunua kohti. Puolessa vuodessa liikenne laski 22 %, tapaturmat 5-6 % ja joukkoliikenne kasvoi 4,5 %.


title: Ruotsin energiapolitiikka

text: Ruotsin kaikista ilmastopäästöistä 10 - 20 % on lentoliikenteestä. Ruotsin ympäristöpuolue ehdotti 1/2008 kotimaanlentokieltoa Sundsvallin eteläpuolella viimeistään vuonna 2020. Sundsvall on 300 km Tukholmasta pohjoiseen. Puolue ehdottaa lentojen korvaamista nopeilla junayhteyksillä. Ympäristövaikutukset ovat pienemmät ja nopeus sama. Puolue ehdotti EU:n sisäisille lennoille 200 kr (21 €) ja EU:n ulkopuolelle lennoille 400 kr (42 €) veroa. Lentoliikenne on ainoa liikennemuoto, joka ei maksa ympäristövaikutuksista.


title: Lauttalampi (Utajärvi)

text: Lauttalampi on Kiiminkijoen vesistöön kuuluva lampi Utajärven kunnan Juorkunan kylässä.


title: Lauttalampi (Utajärvi)

text: Lampi sijaitsee Penikkajärvestä kaksi kilometriä luoteeseen. Lammelle ja sen rannalla olevaan Toivola-nimiseen erämaataloon on penkkatieyhteys Alavuoton kautta Kiiminkijoen pohjoispuolelle meneviltä metsäautoteiltä. Juorkunasta tulevan Pudasjärven Autioperällä Hetekyläntien kanssa risteävän metsäautotien pistotieltä järvelle menee pohjoisesta päin polku.


title: Lauttalampi (Utajärvi)

text: Lauttalammen pohjois- ja itärannan muodostaa Toivolankangas, joka on kuivaa kangasmaata. Toivolan kesäasuntokäytössä oleva erämaatalo on lammen itärannalla, jonne myös Lauttaselkää ja Marjoselkää sivuava piennartie tulee etelän suunnasta. Toivolankangasta lukuun ottamatta lammen rannat ovat suota ja rämettä. Lammen kalalajeja ovat tavalliset hauki, ahven ja särki. Lampi on matala ja tummavetinen. Laskuoja, puro nimeltään Lauttaoja, laskee Korpisesta lähtevän Korpisenojan kautta Kiiminkijokeen Alavuotolla.


title: Protestanttiset kirkot Mongoliassa

text: Protestanttisia kirkkoja Mongoliassa ovat luterilainen, presbyteerinen, seitsemännen päivän adventistit sekä erilaiset evankeliset protestanttiset ryhmät. Mongolian Evangelical Alliance arvioi maassa olevan noin 35 000 kristittyä, kun taas vuoden 2008 Kylväjä-lehti arvioi määrän noin 40 000:ksi.


title: Protestanttiset kirkot Mongoliassa

text: 1800-luvulla maassa levitti kristinuskoa James Gilmour. Kommunismin tulo vähensi huomattavasti kristittyjen määrää, joka kommunismin kukistuttua on taas selvässä nousussa.


title: Protestanttiset kirkot Mongoliassa

text: Mongoliassa on paikallinen kristillinen TV-asema, Eagle Television, ja kristillinen radioasema Family Radio.


title: Protestanttiset kirkot Mongoliassa

text: Seitsemännen päivän adventisteja on maassa noin 1200 ja he omistavat kielikoulun Ulaanbaatarissa.


title: Vicq-sur-Breuilh

text: Vicq-sur-Breuilh on kunta Haute-Viennen departementissa Ranskassa. Vuonna 2013 siellä oli arviolta 1 363 asukasta. Kunnan pinta-ala on 50,89 neliökilometriä.


title: Riippukaijat

text: Riippukaijat ("Loriculus") on kaijojen heimoon kuuluva lintusuku. Riippukaijat elävät Aasian etelä- ja kaakkoisosissa ja muistuttavat muodoltaan afrikkalaisia sukulaisiaan kaijasia. Ne ovat pieniä ja tanakoita, ja niiden pyöreäkärkinen pyrstö on niin lyhyt, että se joillakin lajeilla jää pyrstön yläpeitinhöyhenten alle. Nokka on siro ja ylänokan kärki pitkä. Vahanahka on paljas. Nimensä riippukaijat ovat saaneet tavastaan roikkua oksalla ylösalaisin. Kuten kaijasillakin on tapana, myös riippukaijanaaraat kantavat pesäaineksia yläperän höyhenten alla.


title: Hauet

text: Hauet (Esocidae) on toinen kahdesta haukikaloihin (Esociformes) kuuluvista kalaheimoista. Heimoon kuuluu vain yksi suku, Esox (hauet).


title: Hauet

text: Haukia on seitsemän lajia Euroopassa, Aasiassa ja Pohjois-Amerikassa. Ne ovat hauki ("Esox lucius"), joka on laajalti levinnyt Euroopassa, Pohjois-Amerikassa ja Aasiassa, amerikkalainen jättihauki eli muskellunge ("Esox masguinongy"), joka voi kasvaa jopa 30 kilon painoiseksi, amerikanhauki ("Esox americanus"), samoin amerikkalainen mustahauki ("Esox niger"), aasialainen täplähauki ("Esox reichertii") ja vastikään kuvatut eteläeurooppalaiset "Esox cisalpinus" ja "Esox aquitanicus". Kaikki haukilajit ovat petokaloja ja elävät makeissa vesissä. Hauki tosin esiintyy myös Itämeren murtovedessä.


title: Täplähauki

text: Täplähauki ("Esox reichertii") on Itä-Aasiassa tavattava haukilaji, joka voi kasvaa kymmenen kilon painoiseksi. Sen erottaa tavallisesta hauesta varmimmin kylkien mustista täplistä. Kala elää Amurin vesistössä ja sitä tavataan myös Sahalinin saarella. Se on suosittu saalis urheilukalastajille. Lähisukulaisia ovat hauki ja jättihauki.


title: Raitakaijat

text: Raitakaijat ("Psittacella") on kaijojen heimoon kuuluva lintusuku.


title: Amerikanhauki

text: Amerikanhauki ("Esox americanus") on pohjoisamerikkalainen sisävesikala, yksi hauen suvun lajeista. Se on varsin pienikokoinen haukilaji, joka kasvaa korkeintaan 40 sentin pituiseksi ja kilon painoiseksi. Se viihtyy miltei umpeenkasvaneissa vesissä.


title: Amerikanhauki

text: Amerikanhauki esiintyy Pohjois-Amerikan itäosissa, jossa sen levinneisyys ulottuu Meksikonlahden rantavaltioista Suurille järville ja Quebeciin. Laji käsittää kaksi eri alalajia. Näistä punaeväinen "Esox americanus americanus" ("redfin pickerel") on itäisempi ja elää Atlanttiin laskevissa vesissä Georgiasta pohjoiseen. Tummaeväinen "Esox americanus vermiculatus" ("grass pickerel") taas on eteläinen ja läntinen alalaji.


title: Amerikanhauki

text: Pohjois-Amerikassa esiintyvät myös suuremmat haukilajit hauki, mustahauki ja jättihauki.


title: Amerikanhauki

text: Amerikanhauen saalistajia luonnossa ovat ihmisen lisäksi ainakin valkopäämerikotka ("Haliaeetus leucocephalus").


title: Mustahauki

text: Mustahauen saalistajia luonnossa ovat ihmisen lisäksi ainakin: hauki ("Esox lucius") ja jättihauki ("Esox masquinongy").


title: Walter Edmond Clyde Todd

text: Walter Edmond Clyde Todd (6. syyskuuta 1874 Smithfield, Ohio – 25. kesäkuuta 1969) oli yhdysvaltalainen lintutieteilijä.


title: Walter Edmond Clyde Todd

text: Toddin isä oli opettaja William Todd ja äiti Isabella Todd. Vuonna 1907 Todd avioitui Leila E. Easonin kanssa.


title: Walter Edmond Clyde Todd

text: Vuonna 1891 Todd keskeytti opiskelunsa Geneva Collegessa Pennsylvaniassa saatuaan Clinton Hart Merriamilta kutsun ottaa vastaan työpaikka Yhdysvaltain maatalousministeriössä (United States Department of Agriculture). Hänen ensimmäinen työtehtävänsä oli järjestää ja luetteloida alkoholiin säilöttyjä lintujen mahalaukkuja. Washingtonissa Todd tapasi monia johtavia tiedemiehiä, kuten Robert Ridgwayn, jonka hän otti esikuvakseen.


title: Walter Edmond Clyde Todd

text: Kyllästyttyään hallinnolliseen työhön Todd teki sopimuksen Carnegie Museumin kanssa kerätäkseen lintunäytteitä läntisestä Pennsylvaniasta. Pian hän liittyi museon henkilökuntaan assistenttina ja työskenteli siellä koko työikänsä. Todd jatkoi kenttätutkimusta Pennsylvaniassa ja sittemmin myös Koillis-Kanadassa, ja julkaisi myöhemmin kaksi suurtyötä: "Birds of Western Pennsylvania" (1940) ja "Birds of the Labrador peninsula and adjacent areas" (1963). Tämän lisäksi hän kuvaili uusia taksoneja ja tutki lintujen systematiikkaa museon karttuvan neotrooppisen alueen lintukokoelman avulla.


title: Walter Edmond Clyde Todd

text: Todd nimesi muun muassa kuparierakkokolibrin ("Phaethornis subochraceus"). Vuonna 1968 hänet äänestettiin American Ornithologists’ Unionin (AOU) emeritusjäseneksi.


title: Vesipunkit

text: Vesipunkit (Hydracarina, Hydrachnellae tai Hydrachnidia) ovat yleisiä, muutaman millimetrin mittaisia, kirkaan punaisen värinsä takia helposti näkyviä rantavyöhykkeen selkärangattomia.


title: Vesipunkit

text: Vesipunkit eivät ole taksonomisesti yhtenäinen ryhmä vaan siihen kuuluu useihin eri heimoihin kuuluvia vedessä eläviä punkkeja. Useimmat vesipunkit kuuluvat alalahkoon Prostigmata ja kyseisessä alalahkossa vedessä eläviä punkkilajeja on noin 5000 lajia, jotka jaetaan yli 40 heimoon ja 9 yläheimoon. Suomessa vedessä eläviä punkkilajeja tunnetaan yli 200.


title: Vesipunkit

text: Vesipunkkien elämän kiertoon kuuluu useita eri vaiheita. Munista kuoriuduttuaan vesipunkkitoukat loisivat vesihyönteisissä. Loisimisvaihe kestää muutamasta päivästä useaan kuukauteen. Toukkavaihetta seuraa nymfivaihe ja nymfit kuten aikuisetkin vesipunkit ovat petoeläimiä.


title: LP Viesti Salo

text: LP Viesti Salo on salolainen naisten lentopallon erikoisseura, joka pelaa Lentopallon Mestaruusliigassa sekä Euroopan Lentopalloliiton CEV:n cupkilpailuissa, kaudella 2018-2019 CEV Cupissa.


title: LP Viesti Salo

text: Seura perustettiin vuonna 2008. Aiemmin Viestin lentopallotoiminta oli Salon Viestin yhteydessä mutta erkani omaksi seuraksi. Salon Viestin vuosina joukkue saavutti neljä SM-hopeaa (2001, 2003, 2006 ja 2007), yhden SM-pronssin (2008) sekä kolme Suomen Cupin voittoa (2002, 2004 ja 2007).


title: LP Viesti Salo

text: LP Viesti on voittanut vuoden 2008 perustamisensa jälkeen mitalin joka vuosi Mestaruusliigassa (8 kultaa, 2 hopeaa) sekä seitsemän Suomen Cupin mestaruutta.


title: LP Viesti Salo

text: Tiedot 30.1.2019


title: LP Viesti Salo

text:
LP Viesti voitti Suomen mestaruuden kaudella 2008–2009, jolloin se voitti myös runkosarjan 20 pisteen erolla toisena olevaan.
Viesti saavutti mestaruuden myös kaudella 2009–2010 voittaen kaikki pelaamansa liigaottelut.


title: LP Viesti Salo

text: Kaudella 2010–2011 LP Viesti tehtaili ennätyksiä voittoputken pituudessa. 20. marraskuuta 2010 Viesti saavutti naisten palloilulajien pisimmän voittoputken kautta aikain Suomessa sen ottaessa 51. peräkkäisen voittonsa. Aikaisempi naisten ennätys oli käsipalloseura Spartan nimissä. Maaliskuussa 2011 Viesti saavutti ennätyksen pisimmästä voittoputkesta kaikissa suomalaisissa palloilulajeissa. Voittoputki venyi 71 voiton mittaiseksi Viestin voittaessa HPK:n 5. maaliskuuta 2011. Karjaalta oleva käsipalloseura BK-46 piti aiempaa ennätystä hallussaan 70 voitolla.


title: LP Viesti Salo

text: Kausi 2010–2011 päättyi jälleen LP Viestin mestaruusjuhliin sen häviämättä koko kaudella yhtäkään ottelua SM-liigassa. Finaalisarja meni salolaisille voitoin 4–0 OrPoa vastaan. OrPo antoi hyvän vastuksen, mutta ei lopulta onnistunut ottamaan finaalisarjassa voittoakaan. Samalla voittoputki venyi jo 79 ottelun mittaiseksi. Tammikuussa 2012 joukkue voitti sadannen peräkkäisen ottelunsa suomalaisjoukkuetta vastaan. Joukkueen voittoputki venyi 114 ottelun mittaiseksi. Voittoputken katkaisi LP Kangasala 18. maaliskuuta 2012 Kangasalla. LP Viestin edellinen tappio tätä ennen oli 4. helmikuuta 2009 Vanajan RC:tä vastaan.


title: LP Viesti Salo

text: Kotikentällään LP Viesti voitti 74 ottelua peräkkäin. Maaliskuussa 2008 se hävisi Oriveden Ponnistukselle ja seuraava tappio tuli lokakuussa 2012 kun se hävisi HPK:lle. Kaudella 2011–2012 Viesti voitti jälleen Suomen mestaruuden kaatamalla finaaleissa HPK:n otteluvoitoin 4–1. Joukkue voitti myös Suomen Cupin.


title: LP Viesti Salo

text: Kaudella 2012–2013 Viesti voitti viidennen kerran peräkkäin runkosarjan ja ensimmäisenä seurana naisten lentopallossa viidennen peräkkäisen Suomen mestaruuden. Kuudes perättäinen mestaruus tuli huhtikuussa 2014, kun joukkuen päätti kauden 4-1- voittoihin finaalisarjassa Oriveden Ponnistusta vastaan. Mestaruusliigakauden aikana LP Viesti hävisi vain kahdesti.


title: LP Viesti Salo

text: Suomen Cupin finaalissa LP Viesti on ollut vuosina 2004-2016 jo kolmetoista kertaa perättäin ja välierissä 2000-2016 jo seitsemäntoista kertaa perättäin.


title: LP Viesti Salo

text: Kaudella 2014-2015 LP Viesti voitti seitsemännen kerran perättäin runkosarjan. 22 ottelusta joukkue hävisi vain yhden ja menetti koko runkosarjassa vain viisi pistettä vastustajilleen. Selvittyään finaaleihin LP Kangasalaa vastaan seura varmisti samalla jo kymmenennen perättäisen mitalinsa. Finaaleissa LP Viesti vei mestaruuden otteluvoitoin 4-0. Näin joukkue ei hävinnyt yhtään pudotuspeliä ja kauden kokonaissaldoksi tuli liigassa 32-1.


title: LP Viesti Salo

text: Kausilla 2014-2015 - 2015-16 LP Viesti otti 27 perättäistä voittoa ennen tappiotaan LP-Vampulalle 14.11.2015. Joukkue varmisti hyvissä ajoin runkosarjan voiton jo kahdeksannen kerran perättäin. Voitettuaan kaikki kuusi otteluaan puolivälierissä ja välierissä LP Viesti hävisi finaalisarjan HPK:lle otteluvoitoin 2-3 ja saavutti hopeaa.


title: LP Viesti Salo

text: Kaudella 2016-2017 LP Viesti sijoittui runkosarjassa toiseksi. Puolivälierissä LP Viesti löi LP Kangasalan voitoin 3-0 ja välierissä OrPon 4-0. Finaaleissa vastustaja oli HPK, jonka LP Viesti kukisti otteluvoitoin 4-1 ottaen seurahistorian kahdeksannen mestaruutensa.


title: LP Viesti Salo

text: Kaudella 2017-2018 LP Viesti saavutti hopeaa hävittyään finaalisarjassa HPK:lle 2-3. Joukkue hävisi kotonaan kauden aikana vain kaksi ottelua, finaalit 3 ja 5. Suomen Cupissa joukkue hävisi välierissä HPK:lle.


title: LP Viesti Salo

text: Kotikentällä LP Viesti voitti vuoden 2008 jälkeen 140:stä kotiottelustaan 139 suomalaisjoukkueita vastaan (liigassa ja Suomen Cupissa) ennen tappiota finaalisarjan kolmannessa ottelussa 2016. Ainoa kotitappio tuli tuolla välillä 3.10.2012 HPK:ta vastaan. Tätä ennen edellinen kotitappio oli kotimaan kilpailuissa kevään 2008 pudotuspeleistä OrPoa vastaan. Pudotuspeleissä LP Viesti voitti 37 kotipeliä perättäin tuon OrPo-välierätappion jälkeen ennen häviötä HPK:lle kolmannessa finaalissa 10.4.2016.


title: LP Viesti Salo

text: LP Viesti pelasi 145 kotiottelua hävimättä millekkään muulle suomalaisjoukkueelle kuin Hämeenlinnalle, ennen kuin LP Kangasala voitti Salohallissa kauden 2018-2019 ensimmäisen ottelun.


title: LP Viesti Salo

text: LP Viesti oli ensimmäinen suomalainen ja pohjoismainen lentopallojoukkue, joka osallistui maailman arvostetuimpaan seurajoukkueiden kilpailuun, Mestarien liigaan kaudella 2014-2015.


title: LP Viesti Salo

text: LP Viesti osallistui Mestarien liigaan nimellä LP Salo seuran kotikaupungin mukaan. Vastustajina olivat italialainen Busto Arsizio, venäläinen Moskovan Dinamo ja saksalainen Dresdner VC. LP Salo ei voittanut yhtään ottelua. Joukkue saavutti lopulta kaksi sarjapistettä ja kaikkiaan seitsemän erävoittoa lohkossa C.


title: LP Viesti Salo

text: LP Salon jatkopaikka CEV Cupiin oli todella lähellä, sillä joukkueella oli lohkovaiheen päätösottelussa kaksikin ottelupalloa italialaista Busto Arsiziota vastaan. Lopulta vieraat voittivat ja jatkopelit Eurokentillä jäivät haaveeksi salolaisjoukkueelta niukimmalla mahdollisella tavalla.


title: LP Viesti Salo

text: Kauden 2017-2018 Mestarien liigassa LP Viesti putosi 2. kierroksella bulgarialaiselle VC Maritza Plovdiville (1-3, 3-1, lisäerä 12-15).Kaikkiaan 75 pelaajaa on pukenut LP Viestin/LP Salon/Salon Viestin peliasun ylleen Euroopan Cupin otteluissa vuodesta 2002 lähtien. Kaikkiaan LP-Viesti on pelannut 59 Eurocupin ottelua (tieto 12.12.2018).


title: LP Viesti Salo

text: LP Viesti, Eurocupin ottelumäärät 2002 - 12.12.2018


title: LP Viesti Salo

text:
40 Hillaelina Hämäläinen
34 Noora Kosonen
33 Sini Häkkinen
31 Dubravka Rakic
30 Kaisa Jokinen
22 Viktoriia Tuchashvili
20 Riikka Arminen, Olga Niemi
16 Hanna-Mari Arminen, Mona Kärkkäinen, Lena Kozyriatska, Roosa Koskelo
15 Noora Mäki
14 Virginie De Carne, Jenni-Maari Rajala, Vappu Ritala, Anna Czakan
12 Tatsiana Lapukhina, Michaela Madsen, Mira Hämäläinen, Anu Ennok, Ronja Heikkiniemi
11 Natalia Kandratsjeva, Iida Murto
10 Lena Lymareva, Anna Lasch, Elina Käsnänen, Tuuli Kukkonen, Pilvi Kettunen
9 Sara Kojo, Johanna Aaltonen, Saana Lindgren
8 Oksana Pasternak, Marjaana Sorokin, Pauliina Vilponen, Ella Eloranta
6 Melita Kervinen, Essi Nirhamo, Iida Paananen, Essi Helminen, Laura Pihlajamäki, Venla Hyttinen, Taru Alho, Nadezhda Gokhshtein, Kertu Laak
5 Aino Linnamaa
4 Martina Konecna, Laura Iltanen, Pia Kinnunen, Sari Tauriainen, Outi Immonen, Vera Klimovich, Roosa Heikkiniemi
3 Jenni Hiltunen, Svetlana Krivoulko, Elena Sozina, Terhi-Maria Mäkikyrö, Tuuli Anttila, Päivi Paulsen, Laura Tuominen, Suvi Tuomaala, Mirka Toppari, Riikka Mäki, Iida Eskonmaa
2 Tatsiana Mysliuchyk, Elizabeth Cordonier, Tassia De Oliveira, Pia Kinnunen, Titta Oksala, Heidi Sjöholm, Eeva Puukka, Veda Mansikkaviita, Lotta Piesanen, Milja Piesanen, Netta Laaksonen, Lena Prokopenko, Krystsina Yagubova
1 Anni Koivuniemi


title: LP Viesti Salo

text:
2002-2003 CEV Cup
2. kierroksen turnaus, Olomouc Tshekki
06.12.02 Viesti - Zok Tuzla BIH 3-2 (25-8, 25-22, 22-25, 22-25, 15-5)
07.12.02 Viesti - Minsk BLR 3-2 (25-18, 21-25, 23-25, 28-26, 15-8)
08.12.02 Viesti - Skup Olomouc CZE 0-3 (12-25, 18-25, 20-25)


title: LP Viesti Salo

text:
2008-09 Challenge Cup
2. kierros
05.11.08 LP Viesti Salo - Rabita Baku AZE 3-2 (22-25, 24-26, 26-24, 25-18, 15-11)
13.11.08 Baku - LP Viesti 3-0 (25-21, 25-19, 25-20)


title: LP Viesti Salo

text:
2009-10 Challenge Cup
2. kierros
02.12.09 Stinta Bacau ROM - LP Viesti 1-3 (19-25, 25-22, 23-25, 10-25)
09.12.09 LP Viesti - Bacau 2-3 (25-21, 18-25, 25-23, 14-25, 12-15)
3. kierros
06.01.10 CS Madeira POR - LP Viesti 0-3 (16-25, 12-25, 20-25)
13.01.10 LP Viesti - Madeira 3-0 (25-14, 25-13, 25-22)
Neljännesvälierät
27.01.10 Minchanka Minsk BLR - LP Viesti 3-0 (25-20, 25-23, 26-24)
03.02.10 LP Viesti - Minsk 3-2 (16-25, 22-25, 25-21, 31-29, 15-11)


title: LP Viesti Salo

text:
2010-11 CEV Cup
1. kierros
08.12.10 Menorca ESP - LP Viesti 3-1 (21-25, 26-24, 25-21, 25-16)
15.12.10 LP Viesti - Menorca 0-3 (21-25, 21-25, 23-25)


title: LP Viesti Salo

text:
2010-11 Challenge Cup
3. kierros
05.01.11 LP Viesti - Sliedrecht NED 3-0 (25-15, 25-23, 27-25)
12.01.11 Sliedrecht - LP Viesti 3-1 (25-23, 25-22, 11-25, 25-11) lisäerä 9-15
Neljännesvälierät
02.02.11 Kanti Schaffhausen SUI - LP Viesti 3-0 (25-23, 25-17, 25-22)
10.02.11 LP Viesti - Schaffhausen 3-0 (25-16, 25-10, 25-12) lisäerä 15-8
Puolivälierät
23.02.11 LP Viesti - Azerrail Baku AZE 2-3 (25-19, 15-25, 26-24, 14-25, 9-15)
02.03.11 Azerrail - LP Viesti 3-0 (25-20, 25-20, 25-16)


title: LP Viesti Salo

text:
2011-12 CEV Cup
1. kierros
01.12.11 LP Viesti - Vukovar CRO 3-0 (25-16, 25-17, 25-21)
08.12.11 Vukovar - LP Viesti 0-3 (22-25, 12-25, 20-25)
2. kierros
11.01.12 LP Viesti - Stuttgart GER 3-2 (28-26, 20-25, 17-25, 25-23, 15-11)
17.01.12 Stuttgart - LP Viesti 3-0 (25-18, 25-18, 25-21) lisäerä: 15-6


title: LP Viesti Salo

text:
2012-13 CEV Cup
1. kierros
24.10.12 LP Viesti-Beziers, Ranska 3-2 (25-21, 22-25, 18-25, 25-21, 15-10)
31.10.12 Beziers-Salo 3-0 (25-15, 25-16, 25-16) Lisäerä: 15-10


title: LP Viesti Salo

text:
2012-13 Challenge Cup
2. kierros
06.12.12 Meijel NED-LP Viesti 2-3 (17-25, 25-20, 21-25, 25-23, 8-15)
13.12.12 LP Viesti-Meijel  3-1 (21-25, 25-20, 25-18, 25-19)
Neljännesvälierät
17.01.13 LP Viesti-Kamnik SLO 3-0 (25-18, 25-18, 25-16)
23.01.13 Kamnik-LP Viesti 3-2 (22-25, 18-25, 25-22, 25-15, 15-8) Lisäerä: 10-15
Puolivälierät
06.02.13 Juzhni UKR-LP Viesti 3-1 (12-25, 25-21, 25-17, 25-13)
14.02.13 LP Viesti-Juzhni 3-2 (26-24, 33-31, 18-25, 12-25, 15-9) Lisäerä: 15-13
Välierät
26.02.13 Krasnodar RUS-LP Viesti 3-0 (25-6, 25-20, 25-18)
02.03.13 LP Viesti-Krasnodar 0-3 (14-25, 15-25, 18-25)


title: LP Viesti Salo

text:
2013-14 CEV Cup
1. kierros
22.10. Kanti Schaffhausen, Sveitsi-LP Viesti 0-3 (19-25, 18-25, 8-25)
30.10. LP Viesti-Schaffhausen 3-2 (25-11, 23-25, 25-21, 23-25, 15-10)
2. kierros
04.12. LP Viesti-Rote Raben Vilsbiburg, Saksa 3-1 (26-24, 20-25, 25-23, 25-14)
11.12. Vilsbiburg-LP Viesti 3-2 (26-24, 13-25, 23-25, 25-12, 15-7)
Neljännesvälierät
16.01. LP Viesti-Fenerbahce Istanbul, Turkki 0-3 (22-25, 13-25, 9-25)
22.01. Fenerbahce-LP Viesti 3-0 (25-21, 27-25, 25-14)


title: LP Viesti Salo

text:
2014-2015 Mestarien liiga
Lohkovaihe
12.11. Unendo Yamamay Busto Arsizio. Italia –LP Viesti 3-0 (25-19, 25-20, 25-12)
27.11. LP Viesti-Dresdner SC, Saksa 2-3 (25-20, 18-25, 22-25, 25-23, 11-15)
9.12. LP Viesti-Moskovan Dinamo, Venäjä 1-3 (25-23, 16-25, 22-25, 16-25)
13.1. Moskovan Dinamo, Venäjä-LP Viesti 3-1 (25-16, 18-25, 25-21, 25-20)
21.1. Dresdner SC-LP Viesti 3-1 (23-25, 25-21, 25-12, 25-17)
28.1. LP Viesti-Unendo Yamamay Busto Arsizio. Italia 2-3 (26-28, 25-18, 25-19, 14-25, 16-18)


title: LP Viesti Salo

text:
2015-16 CEV Cup
1. kierros
29.10. LP Viesti-Haifa VC, Israel 3-0 (25-16, 25-13, 25-16)
11.11. Haifa-LP Viesti 0-3 (23-25, 19-25, 17-25)
2.kierros
10.12. LP Viesti-Azeryol Baku, Azerbaidjan 0-3 (16-25, 19-25, 23-25)
16.12. Azeryol Baku-LP Viesti 3-2 (21-25, 25-10, 23-25, 25-21, 15-11)


title: LP Viesti Salo

text:
2016-17 CEV Cup
1. kierros
14.12. Mladost Zagreb, Kroatia - LP Viesti 0-3 (21-25, 21-25, 16-25)
21.12. LP Viesti - Mladost Zagreb 3-0 (25-21, 26-24, 25-19)
2. kierros
12.1. LP Viesti - HPK 0-3 (20-25, 21-25, 20-25)
25.1. HPK - LP Viesti 3-0 (25-21, 25-19, 25-18)


title: LP Viesti Salo

text:
2017-18 Mestarien liiga
2. kierros
19.10. VC Maritza Plovdiv, Bulgaria - LP Viesti 3-1 (25-18, 25-20, 23-25, 25-21)
25.10. LP Viesti - VC Maritza Plovdiv 3-1 (14-25, 25-22, 26-24, 25-19). Lisäerä: 12-15


title: LP Viesti Salo

text:
2017-18 CEV Cup
1. kierros
12.12. Kralovo Pole Brno, Tšekki - LP Viesti 0-3 (8-25, 24-26, 20-25)
10.1. LP Viesti - Kralovo Brno 0-3 (16-25, 21-25, 23-25). Lisäerä: 13-15


title: LP Viesti Salo

text:
2018-19 CEV Cup
1. kierros
29.11. LP Viesti - Asterix Avo Beveren, Belgia 1-3 (25-23, 21-25, 17-25, 22-25)
5.12. Beveren - LP Viesti 3-0 (27-25, 25-18, 25-20)


title: Karl Kani

text: Karl Kani (oik. Carl Williams, s. 1968 Brooklyn, New York, Yhdysvallat) on muotisuunnittelija, hiphop-vaatemerkki "Karl Kanin" perustaja ja toimitusjohtaja.


title: Brunhilde (Austrasia)

text: Brunhilde (myös Brunhilda tai Brunechildis, noin 534–613) oli Austrasian kuningatar. Hän oli usean vuosikymmenen ajan frankkien valtakunnan vaikutusvaltaisin hahmo.


title: Brunhilde (Austrasia)

text:
Brunhilde oli visigoottien kuninkaan Atanagildin tytär ja meni vuonna 567 naimisiin Austrasian merovingikuninkaan Sigebert I:n kanssa. Naimisiin mennessään Brunhilde luopui areiolaisuudesta ja kääntyi katoliseen uskoon.
Brunhilden sisar Galsvinta meni pian tämän jälkeen naimisiin Sigebertin veljen, Neustrian kuninkaan Kilperik I:n kanssa. Ennen avioliittoa Kilperikin oli luovuttava useista jalkavaimoistaan. Vuonna 573 Kilperik kuitenkin ihastui uudelleen aiemmin hylkäämäänsä jalkavaimoon Fredegundaan, murhautti Galsvintan ja meni naimisiin Fredegundan kanssa.


title: Brunhilde (Austrasia)

text: Sisarensa murhasta raivostunut Brunhilde yllytti miehensä sotaan Kilperikiä vastaan. Sigebert oli jo lähellä lopullista voittoa, kun salamurhaajat onnistuivat vuonna 575 surmaamaan hänet. Brunhilde joutui vangiksi, mutta hänen sallittiin kuitenkin myöhemmin palata Metziin, jossa hänen ja Sigebertin alaikäinen poika Kildebert II oli julistettu Austrasian uudeksi kuninkaaksi. Brunhilde hallitsi tämän jälkeen Austrasiaa poikansa nimissä.


title: Brunhilde (Austrasia)

text: Kildebert II kuoli vuonna 596, jonka jälkeen Brunhilde yritti pitää vallan itsellään pyrkimällä Kildebertin pojan Teodebert II:n holhoojaksi. Tässä tavoitteessaan Brunhilde epäonnistui ja nosti Teodebertin kilpailijaksi tämän veljen Teoderik II:n. Vuonna 612 Teodebert syrjäytettiin, mutta Teoderik kuoli jo seuraavana vuonna, ja Brunhilde yritti vuorostaan nostaa alaikäisen Sigebert II:n valtaistuimelle.


title: Brunhilde (Austrasia)

text: Austrasian ylimystö oli kuitenkin jo kyllästynyt Brunhilden vallanhimoon, ja Pipin Vanhemman johdolla he pyysivät apuun Neustrian kuninkaan Klotar II:n, Fredegundan ja Kilperikin pojan . Brunhilde ei saanut riittävästi joukkoja tuekseen ja joutui pakenemaan Burgundiin, missä hänet pian luovutettiin Klotarille. Brunhildea kidutettiin kolmen päivän ajan ja surmattiin lopulta julmasti raahaamalla häntä villihevosen perässä.


title: Operaatio Paperclip

text: Operaatio Paperclip (, myös "Project Paperclip") oli koodinimi Yhdysvaltain sotilastiedustelun OSS:n salaiselle operaatiolle, jossa toisen maailmansodan loppuvaiheessa siirrettiin Saksan johtavia tiedemiehiä Yhdysvaltain aseprojekteihin.


title: Operaatio Paperclip

text: Toisessa saman kaltaisessa operaatiossa, nimeltään operaatio Applepie, siirrettiin Saksan Pääturvallisuusvirasto RSHA:n jaosto AMT IV:n eli Gestapon Neuvostoliiton vastaiseen vakoiluun ja toimintaan erikoistunutta henkilöstöä Yhdysvaltoihin ja palkattiin myöhemmin CIA:n palvelukseen.


title: Operaatio Paperclip

text: Sana "paperclip" tarkoittaa suomeksi paperiliitintä.


title: Robert Jarni

text: Robert Jarni (s. 26. lokakuuta 1968 Čakovec, Jugoslavia) on kroatialainen entinen jalkapalloilija. Hän pelasi tavallisesti vasempana laiturina tai hyökkäävässä roolissa laitapuolustajana. Hän piti pitkään hallussaan Kroatian maajoukkueessa pelattujen otteluitten ennätystä.


title: Robert Jarni

text: Jarni alotiti uransa kotikaupunkinsa MTČ-seurassa (nyk. NK Čakovec). Vuonna 1985 seura pelasi cup-ottelua suurseura Hajduk Splitiä vastaan ja Jarni teki ottelussa vaikutuksen ja siirtyi Hajdukin riveihin seuraavan vuoden helmikuussa. Hän pelasi joukkueessa vuoteen 1991 saakka, jolloin hän siirtyi Italiaan Barin jouukkueeseen. Vietettyään kaksi kautta Barissa Jarni siirtyi aluksi Torinoon ja yhden kauden jälkeen toiseen torinolaisseuraan Juventukseen. Myös Juventus-pesti jäi yhden kauden mittaiseksi Jarnin siirryttyä Espanjaan Real Betisiin vuonna 1995.


title: Robert Jarni

text: Betisistä Jarni siirtyi vuonna 1998 aluksi Coventryyn Englantiin, missä ei kuitenkaan ehtinyt pelata otteluaan ennen kuin espanjalainen suurseura Real Madrid kaappasi hänet. Kausi Madridissa jäi kuitenkin torsoksi. Jarni pelasi Espanjassa vielä kaksi kautta Las Palmasissa ennen kuin siirtyi kreikkalaiseen Panathinaikokseen, joka jäi hänen viimeiseksi ammattilaisseurakseen hänen lopetettuaan uransa 2002 MM-kisoihin, joissa Kroatia jäi alkulohkoon.


title: Robert Jarni

text: Maajoukkueurallaan Jarni voitti Jugoslavian joukkueessa juniorien MM-kultaa vuonna 1987. Vanhassa Jugoslavian A-maajoukkueessa hän ehti pelata kaikkiaan seitsemän ottelua. Hän oli mukana joukkueessa myös 1990 Italian MM-kisoissa. Joulukuussa 1990 hän pelasi ensimmäisen ottelunsa itsenäistyneen Kroatian maajoukkueessa. Hänen maajoukkueuransa kesti kakkiaan 12 vuotta, jona aikana hän pelasi kaikkiaan 81 ottelua, mikä oli ennätys aina vuoteen 2006 saakka. Maajoukkueurallaan hän kykeni maalintekoon yhden kerran. Hän edusti maataan MM-kisoissa 1998 Ranskassa (pronssia) ja 2002 Japanissa ja Etelä-Koreassa, sekä EM-kisoissa 1996 Englannissa.Lopetettuaan jalkapallouransa Jarni pelasi jonkin aikaa futsalia kroatialaisessa MNK Splitin joukkueessa. Yhteistyössä urheiluvälinevalmistaja "Astrean" kanssa hän lanseerasi omaa nimeään kantaneen urheiluvälinetuotemerkin.


title: Robert Jarni

text: Elokuussa 2007 Jarni nimitettiin Hajduk Splitin apuvalmentajaksi, mutta pari kuukautta myöhmmin päävelmentaja Sergije Krešić lähti seurasta ja Jarni otti vetovastuun. Hän kuitenkin sai potkut kauden päätteeksi. Sittemmin hän on toiminut televisiokommentaattorina kotimaassaan maaottelulähetyksissä.


title: Melkisedek

text: Melkisedek (hepr. "מלכי־צדק", ”Kuninkaani on oikeamielinen”) on Raamatun Vanhan Testamentin henkilö, josta kerrotaan Ensimmäisessä Mooseksen kirjassa. Hän oli pappi ja Saalemin kuningas, jonka Aabraham kohtasi palatessaan vapauttamasta veljenpoikaansa Lootia paikallisten asukkaiden kynsistä. Melkisedek siunasi Aabrahamin ja antoi hänelle leipää ja viiniä. Melkisedekiin viitataan myös Uudessa Testamentissa; esimerkiksi Heprealaiskirjeessä Melkisedekiä kutsutaan ”Korkeimman Jumalan papiksi”. Häntä pidetään Jeesuksen Kristuksen vanhatestamentillisena esikuvana Raamatussa. Saalemin uskotaan sijainneen nykyisen Jerusalemin paikalla.


title: Tübingenin yliopisto

text:
Tübingenin Eberhard Karls -yliopisto () on julkinen yliopisto, joka sijaitsee Tübingenin kaupungissa, Baden-Württembergin osavaltiossa Saksassa. Se on perustettu 1477 ja on siten yksi Saksan vanhimmista yliopistoista. Tübingenin yliopisto on kansainvälisesti tunnettu lääketieteen, luonnontieteen ja humanististen tieteiden aloilla.
Tübingenin yliopiston noin 20 000 opiskelijaa asuvat melko pienessä 85 000 asukkaan Tübingenin kaupungissa. Yliopisto on eteläisen Württembergin suurinoin työllistäjä lähes 10 000 työntekijänsä voimin. Yliopiston sairaalassa on työntekijöitä noin 6 000 ja opiskelijoita noin 3 000. Yliopiston budjetti on noin 650 miljoonaa euroa.


title: Tübingenin yliopisto

text: Tübingenin yliopistosta ovat valmistuneet muun muassa liittopresidentti Horst Köhler, Nobel-palkitut Christiane Nüsslein-Volhard, Hartmut Michel ja Günter Blobel, sekä kirjailija Martin Walser, näyttelijä Ulrich Tukur ja entinen Länsi-Saksan jalkapallomaajoukkueen pelaaja Dieter Hoeneß.


title: Tulosyksikkö

text: Tulosyksikkö () on yrityksen autonominen osa, jonka tulosta lasketaan kuin se olisi itsenäinen yritys. Tulosyksikköajattelun avulla voidaan yhtiötä erillisiksi tytäryrityksiksi tai kahdeksi tai useammaksi samojen omistajien yrityksiksi jakamatta harjoittaa yhden oikeushenkilön piirissä.


title: Tulosyksikkö

text: Tulosyksiköihin jaettua organisaatiota sanotaan tulosyksikköorganisaatioksi.


title: Todd McLellan

text: Todd McLellan (s. 3. lokakuuta 1967 Melville, Saskatchewan) on kanadalainen jääkiekkovalmentaja ja pelaajauransa lopettanut keskushyökkääjä. Hän toimi 19. toukokuuta 2015 - 20. marraskuuta 2018 NHL-seura Edmonton Oilersin päävalmentajana.


title: Todd McLellan

text: Aiemmin McLellan on työskennellyt San Jose Sharksin päävalmentajana (2008-2015) ja Detroit Red Wingsin apuvalmentajana (2005-2008). Hän oli myös Kanadan maajoukkueen päävalmentaja joukkueen voittaessa kultaa Jääkiekon maailmanmestaruuskilpailuissa 2015.


title: Todd McLellan

text: McLellan pelasi vuodet 1983–1987 Saskatoon Bladesin riveissä WHL-junioriliigassa. Vuoden 1986 New York Islanders varasi hänet NHL:ään numerolla 104 tilaisuuden viidennellä kierroksella. McLellan pelasi kaudella 1987–1988 viisi NHL:n runkosarjaottelua, joissa teki yhden maalin ja antoi yhden maalisyötön. Suurimman osan kausista 1987–1988 ja 1988–1989 hän pelasi Springfield Indiansin riveissä AHL-liigassa. Vuodesta 1989 vuoteen 1992 hän oli pelaaja-valmentajana Alankomaiden jääkiekon pääsarjan Utrechtissa. Hän oli voittamassa vuosina 1991 ja 1992 Alankomaiden jääkiekkomestaruutta.


title: Todd McLellan

text: Vuodet 1994–2000 McLellan oli WHL-seura Swift Current Broncosin päävalmentaja. Hän valmensi joukkueen kaikilla kuudella kaudella pudotuspeleihin ja vuonna 2000 hänet nimettiin liigan vuoden valmentajaksi. Hän oli neljä vuotta myös Broncosin general manager ja vuonna 1997 hänet palkittiin WHL:n vuoden toimitsijana. Vuonna 2000 hän siirtyi Cleveland Lumberjacksin päävalmentajaksi IHL-liigaan. Vuonna 2001, IHL:n lopetettua toimintansa, McLellanista tuli AHL-seura Houston Aerosin valmentaja. Hän toimi tehtävässä neljä kautta ja valmensi joukkueen vuonna 2003 AHL:n mestariksi, Calder Cupin voittajaksi. Aeros voitti loppuotteluissa Hamilton Bulldogsin voitoin 4–3. Hän valmensi AHL-vuosinaan myös kahdessa AHL:n tähdistöottelussa.


title: Todd McLellan

text: Vuonna 2005 McLellan siirtyi NHL-valmentajaksi. Hän oli kolme kautta yksi Detroit Red Wingsin apuvalmentajista, Mike Babcockin ollessa päävalmentaja, ja vastasi joukkueen ylivoimapelistä. Vuonna 2008 hän oli voittamassa valmentajana Stanley Cupin mestaruutta. Kesäkuussa 2008, viikko Red Wingsin Stanley Cup -voiton jälkeen, McLellanista tuli Ron Wilsonin seuraaja NHL-seura San Jose Sharksin päävalmentajana.


title: Todd McLellan

text: McLellan on naimisissa ja hänellä on vaimonsa Debbien kanssa kaksi lasta, molemmat poikia.


title: Misteliaratti

text: Misteliaratti ("Hapalopsittaca fuertesi") eli aiemmalta nimeltään risaldanaratti on äärimmäisen uhanalainen Kolumbian keskisillä Andeilla elävä ruostearatteihin kuuluva papukaijalaji .


title: Misteliaratti

text: Kooltaan misteliaratti on noin 24 cm. Laji on hyvin värikäs. Lajin selkä, siivet, alavatsa ja pyrstö ovat pääosin vihreät. Siipisulissa on myös sinistä ja punaista sekä siiven kärjissä on sinistä ja mustaa. Pyrstön reunus on väriltään punainen ja kärki on sininen. Misteliaratin alavatsa on väriltään keltainen, vatsassa on myös punainen täplä. Lajin pää on keltainen lukuun ottamatta punaista nokanympärystää sekä sinivihreää päälakea. Nuoret yksilöt ovat hieman vanhempia vaaleampia. Nokka on suurikokoinen ja tukeva. Misteliaratti muistuttaa ruostenaama-arattia ("Hapalopsittaca amazonina"), jonka naamassa on kuitenkin enemmän punaista ja jonka ylävatsa on ruosteenvärinen.


title: Misteliaratti

text: Misteliaratin elinympäristöä ovat vuoristometsät useimmiten 3 300–3 500 metrin korkeudessa. Metsissä tulee kasvaa misteliä, jonka marjat ovat lajin pääasiallinen ravinto. Laji pesii tammikuusta toukokuuhun.


title: Misteliaratti

text: Misteliarattikannan kooksi arvioidaan 50–250 yksilöä . Metsien hakkaaminen on ollut hyvin laajamittaista ja sopivia elinympäristöjä on enää hyvin vähän jäljellä. Lajin säilymistä uhkaa myös geneettinen sekoittuminen alueelle levinneeseen ruostenaama-arattiin.


title: Kollektiivinen älykkyys

text: Kollektiivinen älykkyys on yhteisöllisen viestinnän tuloksena muodostuva yhteinen tietämys; yhteisöön kuuluvat yksilöt tuovat omat näkemyksensä ja mielipiteensä keskusteluun, ja avoimen viestinnän tuloksena syntyy yhteinen näkemys. Muun muassa Internetin sosiaaliset verkkopalvelut (sosiaalinen media) käyttävät hyväkseen kollektiivista älykkyyttä, jonka konsepti onkin oleellinen osa mm. sosiologiassa, liiketoiminnassa, tietojenkäsittelytieteessä ja joukkoviestinnässä. Sitä esiintyy myös science fictionissa, usein telepaattisten olentojen ja kyborgien kanssa.


title: Kollektiivinen älykkyys

text: Kollektiivisen älykkyyden konseptin juuret ovat hyönteistutkija William Morton Wheelerin havainnossa (1911). Hänen mukaansa itsenäiset yksilöt voivat tehdä niin tiivistä yhteistyötä, ettei niitä erota yhdestä organismista. Wheeler näki tällaista työtä muurahaisilla, jotka käyttäytyivät kuten yksi suuri yksilö, jollaista hän kutsui ”superorganismiksi”.


title: Kollektiivinen älykkyys

text: Ranskalainen sosiologi Émile Durkheim esitti vuonna 1912 teoksessaan "Les Formes élémentaires de la vie religieuse" yhteiskunnan olevan inhimillisen loogisen ajattelun ainoa lähde. Hänen mukaansa yhteiskunta muodostaa korkeamman tietoisuuden, koska se kohottaa yksilöllisen ajattelun ajan ja paikan yläpuolelle.


title: Kollektiivinen älykkyys

text: Muita kollektiivisen älykkyyden käsitteen edeltäjiä ovat esimerkiksi Vladimir Vernadskyn ja Pierre Teilhard de Chardinin esittämä inhimillisen ajattelun kollektiivisuutta hahmotteleva "noosfääri" (noosphere) ja H.G. Wellsin luoma käsite "world brain" (suomeksi "maailman aivot").


title: Kollektiivinen älykkyys

text: James Surowiekin (2007) määrittelemä kollektiivinen älykkyys tarvitsee kolme ehtoa toimiakseen.


title: Kollektiivinen älykkyys

text: Ensimmäinen ehto liittyy ryhmän jäsenten monimuotoisuuteen; on hyvä, että ryhmä on monimuotoinen jäsenistöltään, sillä monimuotoinen ryhmä tuottaa erilaisia näkemyksiä oikeasta informaatiosta ja ongelman ratkaisuista. Kognitiivinen monimuotoisuus laajentaa perspektiiviä ja lisää ristiriitoja. Nämä ristiriidat ja erilaiset näkökulmat ovat tervetulleita päätöksentekoprosessissa. Liian samankaltaiset ihmiset pohtivat ongelmia ikään kuin ”kaikukammiossa”, tuottaen vain pinnallista pohdintaa.


title: Kollektiivinen älykkyys

text: Toiseksi painotetaan yksityistä informaatiota päätöksenteon pohjana. Tämä takaa joukkojen viisauden, sillä ryhmän monimuotoisuutta ei päästä hyödyntämään jos näkemykset ja päätöksentekoon tuotetut mielipiteet eivät ole riippumattomia toisistaan. Tällöin ihmiset siirtyvät itsenäisten mielipiteiden ilmaisemisesta jäljittelyyn. Näkemysten riippumattomuus voi näkyä esimerkiksi kokouskäytännöissä, kun ihmiset lähtevät jäljittelemään äänekkäimpiä mielipiteitä. On myös mahdollista, että osallistuja edustaa jotain tahoa tai roolia, jolloin hän ei voi ilmaista ”vapaata”, riippumatonta mielipidettään.


title: Kollektiivinen älykkyys

text:
Kolmantena ehtona on hajautus. Hajautus takaa Surowieckin mukaan juuri sen riippumattoman, monimuotoisen ja paikallisen tiedon syntymisen, jota kollektiivinen älykkyys tarvitsee. Hajautus ikään kuin mahdollistaa kahden ensimmäisen kohdan toteutumisen.
Monimuotoisuuden, riippumattomuuden ja hajautuksen lisäksi tarvitaan myös jonkinlaista organisointia ja kokoamista, jotta hajautunut, monimuotoinen ja riippumaton tieto saadaan kasautumaan. Kasautumisen voi nähdä myös tärkeänä joukkojen älyn elementtinä tai vaihtoehtoisesti lopputuotteena.


title: Kollektiivinen älykkyys

text: Surowiecki jakaa teoksessaan kollektiivisen älykkyyden muodot kolmeen eri päätyyppiin:Don Tapscottin ja Anthony D. Williamsin mukaan kollektiivinen älykkyys on massayhteistyötä. Sellaisen olemassaoloon vaaditaan neljä periaatetta;


title: Kollektiivinen älykkyys

text:
Ideoiden ja älyllisen omaisuuden jakaminen: vaikka nämä resurssit tarjoavat omana tietona yliotteen kilpailijoista,
enemmän etuuksia tarjoutuu, kun muiden annetaan jakaa ideoita, saavuttaa merkittävää edistystä ja tarkastella asioita jo tehdyn tutkimuksen valossa.


title: Kollektiivinen älykkyys

text: Esimerkkinä Linux-käyttöjärjestelmän ”avaaminen”: käyttäjät saavat vapaasti muokata ja kehittää sitä, kunhan tekevät sen niin, että lopputulos on kaikille avoinna. Vertaisuus onnistuu koska se rohkaisee tuottamiseen, joka toimii tehokkaammin kuin tehtävän hierarkkinen käsittely.


title: Kollektiivinen älykkyys

text: Yritykset ovat ryhtyneet jakamaan ideoita, pitäen samalla jonkinasteista kontrollia toisiin (kuten patenttioikeuksin). Rajoitettaessa tiedon saatavuutta, suljetaan pois mahdollisuuksia, kun taas jakamalla tietoja laajennetaan markkinoita ja nopeutetaan tuotteiden valmistumista.


title: Kollektiivinen älykkyys

text: Edistyminen viestintäteknologioissa on nopeuttanut maailmanlaajuisten yritysten kasvua ja laskenut kiinteitä kustannuksia. Internet on levinnyt laajalle, ja sen johdosta maailmanlaajuiseksi levinneillä yrityksillä ei ole maantieteellisiä rajoitteita, joten sen on mahdollistua päästä erilailla käsiksi uusiin markkina-alueisiin, ideoihin ja teknologioihin.


title: Kollektiivinen älykkyys

text: Poliittiset puolueet mobilisoivat suuria ihmisryhmiä muodostamaan poliittisia linjauksia, valitsemaan ehdokkaita ja toteuttamaan kampanjoita.


title: Kollektiivinen älykkyys

text: Komppaniat, ammattiliitot ja yritykset toimivat jollakin tasolla kollektiivisen älykkyyden kriteereillä. Verkossa tapahtuvassa markkinoinnissa käytetään tiedonlouhintaa, jonka tarkoituksena voi esimerkiksi olla kohderyhmien analysointi kollektiivisen älykkyyden näkökulmasta.


title: Kollektiivinen älykkyys

text: Kollektiivista älykkyyttä voidaan havaita myös ideakilpailuissa.


title: Kollektiivinen älykkyys

text: Lisäksi myös Wikipediaa voidaan pitää yhtenä kollektiivisen älykkyyden ilmentymänä; jokaisella on mahdollisuus tuoda oma tietämyksensä esille ja osaksi yhteistä tietopankkia. Näin kertyvistä tiedon osista syntyy osasiaan suurempi tietämys, joka on kaikkien käytettävissä.


title: Kollektiivinen älykkyys

text: Uudet mediat on usein yhdistetty kollektiivista älykkyyttä edistäviksi ja parantaviksi, sillä uusien medioiden mahdollisuudet jakaa ja hakea tietoa, erityisesti Internetin ja dataverkostojen kautta, mahdollistavat tiedonsiirron helppouden. Niinpä oltaessa vuorovaikutuksissa uusien medioiden kanssa -ja niiden kautta- tieto on helposti siirrettävissä lähteiden välillä, mikä osaltaan luo kollektiivista älykkyyttä. Uuden, interaktiivisen median käyttö, erityisesti Internet, edistää online-vuorovaikutusta ja tiedon jakaminen käyttäjien välistä tietämystä.


title: Kollektiivinen älykkyys

text: Francis Heylighen, Valerie Turchin, ja Gottfried Mayer-Kress lukeutuvat niihin, jotka näkevät kollektiivisen älykkyyden tietokonetieteiden ja kybernetiikan linssien läpi. Kollektiivista älykkyyttä voidaan määrittää internetin mahdollistaman verkottumisen muotona. World Wide Webin kehittäjän, Tim Berners-Leen, tavoitteena oli edistää tiedon jakamista ja julkaisua maailmanlaajuisella tasolla (globaalisti). Myöhemmin hänen työntekijänsä avasi teknologian vapaaseen käyttöön. 90-luvun alussa Internetin mahdollisuudet olivat yhä hyödyntämättä, kunnes 90-luvun puolessa välin kriittiset massat (kuten the Advanced Research Project Agencyn (ARPA) johtaja, J.C.R. Licklider sitä nimitti) vaativat parempaa saavutettavuutta ja käytettävyyttä sekä enemmän käyttömahdollisuuksia. Eteenpäin työntävänä voimana kollektiivisen älykkyyden kehityksessä ja Internetin muotoutumisessa yhä hyödyllisemmäksi apuvälineeksi toimi viestintävälineiden ja informaation digitalisoituminen. Henry Jenkins, median ja medoiden lähentymisen avain teoreetikko, ammentaa teoriasta että kollektiivinen älykkyyden voidaan katsoa määrittävän medioiden lähenemistä ja osallistuvaa kulttuuria (Flew 2008). Kollektiivinen älykkyys ei ole ainoastaan eri kulttuurien informaation määrällistä lähenemistä, vaan myös laadullista yhdistymistä.


title: Kollektiivinen älykkyys

text: Levy ja de Kerckhove tarkastelevat kollektiivista älykkyyttä (CI) joukkoviestinnän näkökulmasta, keskittyen verkostoitumisen mahdollisuuksiin parantaa yhteisöllisen tiedon kenttää. He esittävät, että viestinnän työkalut helpottavat ja nopeuttavat ihmisten vuorovaikutusta, tiedon jakamista sekä yhteistyötä (Flew 2008). Internetin kehityksen ja sen laajalle levinneen käytön myötä, mahdollisuudet edistää yhteisöön perustuvia tiedon foorumeita, kuten Wikipediaa, ovat suuremmat kuin koskaan aiemmin. Nämä tietoverkostot antavat osallistuville käyttäjille mahdollisuuden päästä käsiksi laajoihin mahdollisuuksiin tallentaa ja hakea tietoa yhteisistä tietokannoista ja löytää etsimänsä tiedon merestä (Raymond 1998; Herz 2005 in Flew 2008). MIT Center for Collective Intelligencen tutkijat tekivät tutkimusta ja selvittivät ryhmien sekä ihmisten ja tietokoneiden muodostamaa kollektiivista älykkyyttä.


title: Kollektiivinen älykkyys

text: Kari A. Hintikka (Hintikka 2008) on määritellyt Internet-pohjaisen kollektiivisen älykkyyden verkkovoimaksi. Verkkovoima on kollektiivista toimintaa, jossa joukko satunnaisia ihmisiä kokoontuu yhteen yhteisen päämäärän toteuttamiseksi. Tällainen joukko muodostuu hyvinkin nopeasti ilman muodollista koordinaatiota ja se toimii tehokkaasti juuri tietoverkkojen välityksellä. Nämä ihmisten yhteenliittymät ovat usein väliaikaisia; ongelman tai jännitteen ratkettua yhteisö hajoaa – usein jopa jälkeä jättämättä. Hintikka erottaa verkkovoiman muista kollektiivisen älykkyyden muodoista tähdentämällä, että verkkovoima luo omat työkalunsa, vuorovaikutusympäristönsä sekä sisältönsä samanaikaisesti ongelmaa ratkaistaessa. Hintikka painottaa myös juuri ongelmalähtöisyyttä, avoimuutta ja projektiluontoisuutta.


title: Kollektiivinen älykkyys

text: Sosiaalinen kirjanmerkki on menetelmä, jossa käyttäjät merkitsevät sisällön kirjanmerkillä ja jakavat sen muille sosiaalisen median (kuten Facebook) käyttäjille. Sosiaalinen kirjanmerkki toimii tavallisesti hyperlinkkinä ulkoisesta lähteestä sosiaaliseen mediaan. Tämä informaation rakenne mahdollistaa joukkoistamisen prosessin hyödyntämisen.


title: Kollektiivinen älykkyys

text: Peli, kuten The Sims ja Second Life ovat suunniteltu olemaan epälineaarisia ja tarvitsevat laajentuakseen kollektiivista älykkyyttä. Terry Flewn mukaan interaktiivisuus online-pelien ympäristössä, pelaajien ja pelin kehittäjien kesken tukee Pierre Levyn määritelmää kollektiivisesta älykkyydestä. Samoin hän väittää tämän olevan aktiivinen osa MMORPG-videopelejä, jossa klaanit ja killat jatkuvasti työstävät yhteisen tavoitteen saavuttamiseksi.


title: Kollektiivinen älykkyys

text: Gosney laajentaa kollektiivisen älykkyyden määritelmää videopelien sisällä keskustelussaan lisätystä todellisuudesta. Hän kuvaa, että tässä genressä peli (kuten Pokémon Go) tarkoituksella hämärtää kokemuksen todellisuuden ja pelimaailman välillä. Pelit pyrkivät luomaan tapahtumia, jotka yhdistävät pelimaailman käyttäjän todellisuuden kanssa. Gosney väittää, että tämän genren pelit vaativat ennen näkemättömän tason yhteistyötä ja kollektiivista älykkyyttä ratkaistakseen pelin mysteerin.


title: Kollektiivinen älykkyys

text: Koska Internetin avulla voidaan nopeasti välittää suuria tietomääriä kaikkialle maailmaan, kollektiivisen älykkyyden hyödyntäminen osakemarkkinoiden ennustamiseen sekä osakkeiden hintojen muutoksiin on tullut entistä käyttökelpoisemmaksi. Verkkosivut aggregoi osakemarkkinoihin liittyvää dataa reaaliajassa, jota analyytikot voivat hyödyntää ja julkaista omia näkökulmiaan osakemarkkinoista. Tämä mahdollistaa harrastelija-sijoittajien omien taloudellisten neuvojen jakamisen samaan asiaan liittyen. Tällä interaktiolla voidaan muodostaa yhteinen kanta. Ma ja Yu mukaan kaikki sijoittajat voidaan painottaa yhtäläisesti, jotta kollektiivisen älykkyyden tehokkaan soveltamisen keskeinen lähtökohta täyttyy: massojen hyödyntäminen, mukaan lukien laaja osakemarkkinoiden analyytikoiden asiantuntemus voidaan hyödyntää paremmin osakemarkkinoiden käyttäytymisen ennustamiseen.


title: Kollektiivinen älykkyys

text: Kai Hakkarainen määrittelee esityksessään kollektiiviseen älykkyyteen liittyviä rajoituksia. Hakkaraisen mukaan kollektiivisen älykkyyden rajoitukset voidaan lajitella neljään erityyppiseen rajoitteeseen.


title: Bruce Morrow

text: Bruce Morrow (s. 13. lokakuuta 1937, New York, New York) on yhdysvaltalainen DJ, joka tunnetaan esiintyjänimellä "Cousin Brucie".


title: Bruce Morrow

text: Bruce Morrow on saanut useita kunnianosoituksia työstään. Hänet on muun muassa nimetty Radio Hall of Fameen ja NAB Hall of Fameen. Vuonna 1994 New Yorkin pormestari Rudolph Giuliani nimesi West 52nd Streetin uudelleen "Cousin Brucie Way"ksi.


title: Black Lagoon

text: Black Lagoon () on japanilainen mangasarja, jota on kirjoittanut ja piirtänyt Rei Hiroe vuodesta 2002 lähtien. Mangaan pohjautuen on tehty animesarja, joka ilmestyi Japanissa vuoden 2006 keväällä. Toinen kausi nimeltään "The Second Barrage" näytettiin saman vuoden lopussa. Kolmannesta kaudesta ilmoitettiin ensimmäisessä tarinan pohjalta tehdyn kirjan kannessa. Viisiosainen kolmas kausi on nimeltään "Roberta's Blood Trail".


title: Black Lagoon

text: Future Film julkaisi Suomessa neljä ensimmäistä jaksoa sisältävän DVD:n 17. lokakuuta 2007. Jaksot 5-8 sisältävä DVD julkaistiin 22. huhtikuuta 2009. 2. joulukuuta 2009 julkaistiin Black Lagoon The Collection –DVD kokoelma myös Future Filmin julkaisuna. Punainen jättiläinen on julkaissut Black Lagoon -mangaa 15. lokakuuta 2009 alkaen suomeksi.


title: Black Lagoon

text: Sarja seuraa Lagoon Company -nimisen palkkasoturiryhmän salakuljetustoimintaa Kaakkois-Aasian merillä 1990-luvulla. Tarina sijoittuu pääosin kuvitteelliseen Roanapur-nimiseen kaupunkiin Thaimaassa. Merillä ryhmä käyttää torpedovenettä nimeltään Black Lagoon. Vapaa-aikanaan ryhmä viettää aikaa The Yellow Flag -nimisessä baarissa. Sarjassa nähdään muun muassa tulitaisteluita, nyrkkitappeluja ja meritaisteluja.


title: Black Lagoon

text: Monet sarjan hahmot liittyvät rikolliseen alakulttuuriin Roanapurissa ja sen ympärillä.Hotel Moscow on Venäjän mafian Thaimaan osasto. Sitä johtaa Balalaika, entinen puna-armeijan laskuvarjojoukkojen upseeri. Hotel Moscow koostuu miehistä, jotka palvelivat Balalaikan alaisuudessa Afganistanin sodassa, ja he ovat omistautuneita johtajalleen.


title: Black Lagoon

text: Kiinalainen Triadien Hongkongin osasto. Johtajana Mr. Chang.


title: Black Lagoon

text: The Colombian Manisarela Cartel, The Church of Violence ja monia palkkionmetsästäjiä.


title: Ari Mannio

text: Ari Pekka Mannio (s. 23. heinäkuuta  1987 Lehtimäki) on suomalainen keihäänheittäjä. Hän edustaa Lehtimäen Jyskettä ja häntä valmentaa Tapio Mannio. Hänen ennätyksensä on 86,82 kesäkuulta 2015.


title: Ari Mannio

text: Mannio sijoittui kuudenneksi 19-vuotiaiden MM-kilpailuissa Grossetossa 2004 tuloksella 70,63 m. Seuraavana vuonna hän saavutti pronssia saman ikäluokan EM-kilpailuissa Kaunasissa heitettyään 72,47. Vuonna 2006 Mannio sai hopeaa 19-vuotiaiden MM-kilpailuissa Pekingissä tuloksella 77,26 ja ensimmäisen yleisen sarjan SM-mitalinsa oltuaan pronssilla Jyväskylässä 2006 tuloksella 78,81. Seuraavana vuonna Mannio sijoittui neljänneksi 22-vuotiaiden EM-kilpailuissa Debrecenissä. Vuonna 2009 Mannio voitti 22-vuotiaiden Euroopan-mestaruuden Kaunasissa tuloksella 84,57. Samana vuonna hän sijoittui Kultaisen liigan Zürichin osakilpailussa kolmanneksi ja voitti maaottelun keihäskilpailun Göteborgissa. Vuonna 2010 hän oli kolmas Euroopan joukkuemestaruuskilpailujen superliigassa Bergenissä. Vuonna 2011 hän voitti Euroopan joukkuemestaruuskilpailujen ykkösliigan kilpailun Izmirissä. Heinäkuussa 2011 Mannio voitti sotilaiden MM-kultaa Rio de Janeirossa heitettyään 82,48 metriä. Mannio karsiutui loppukilpailusta saman vuoden Daegun MM-kilpailuissa. Vuoden 2011 Kalevan kisoissa Turussa hän voitti ensimmäisen Suomen-mestaruutensa tuloksella 85,12.


title: Ari Mannio

text: Mannio saavutti pronssia Helsingin EM-kilpailuissa 2012 neljännen kierroksen heitollaan 82,63, jääden voittaja Vítězslav Veselýstä 1,09 metriä. Lontoon olympiakisoissa 2012 Mannio sijoittui 11:nneksi tuloksella 78,60. Hän oli 2012 lisäksi kolmas Shanghain timanttiliigan kilpailussa ja toinen Lahden Kalevan kisoissa.


title: Ari Mannio

text: Manniota ei valittu Moskovan MM-kilpailuihin 2013, vaan hänestä tuli kotiin jäävä varamies, koska Teemu Wirkkala heitti Manniota paremmin Vaasan Kalevan kisoissa. Hän sijoittui toiseksi Timanttiliigan kilpailussa Birminghamissa. Mannio jäi varamieheksi myös Zürichin EM-kilpailuissa 2014, koska Lassi Etelätalo heitti häntä paremmin Kuopion Kalevan kisoissa 2014. Pekingin MM-kisoihin 2015 Mannio pääsi Wirkkalan loukkaannuttua. Hän karsiutui loppukilpailusta tuloksella 80,19 Mannio voitti toistamiseen sotilaiden maailmanmestaruuden lokakuussa 2015 tuloksella 79,78.


title: Ari Mannio

text: Mannio valittiin Suomen joukkueseen yleisurheilun EM-kisoihin 2016, mutta ei päässyt loppukilpailuun heitettyään karsinnassa tuloksen 78,55. Hänet valittiin kolmantena miehenä Rion olympialaisiin 2016 Oulun Kalevan kisojen tulosten perusteella 24. heinäkuuta 2016. Hän sijoittui kyseisissä Kalevan kisoissa toiseksi tuloksella 81,38. Olympialaisissa hän ei päässyt loppukilpailuun heitettyään karsinnassa 77,73.


title: Ari Mannio

text: Vuonna 2017 Mannio ei kilpaillut loukkaantumisen takia. Kautensa vuonna 2018 hän aloitti heittämällä 5. heinäkuuta kotikentällään Alajärven Lehtimäellä 72,97. Heinäkuussa 2018 Mannio loukkaantui uudelleen.


title: Ari Mannio

text: Mannio työskentelee Puolustusvoimien Urheilukoulussa Hämeen rykmentissä, Lahdessa. Hän on sotilasarvoltaan kersantti. Mannio on pelannut myös jääkiekkoa Lehtimäen Jyskeen joukkueessa III-divisioonassa.


title: Ultraäänitestaus

text: Ultraäänitestaus on eräs ainettarikkomaton testaus- ja koestus-, eli NDT-menetelmä. Menetelmässä käytetään ultraääntä eli 50kHz – 500 MHz taajuisia ääniaaltoja.


title: Ultraäänitestaus

text: Testauslaitteisto koostuu ultraäänilaitteesta ja ultraääniluotaimesta, joka on pietsosähköinen värähtelijä. Ultraäänilaitteella synnytetään sähköisiä pulsseja, jotka johdetaan ultraääniluotaimelle, joka edelleen muuntaa pulssit mekaaniseksi värähtelyksi. Tämä värähtely välitetään kontaktiaineen avulla tarkastettavaan kohteeseen. Mikäli tarkastettavassa kohteessa (esimerkiksi hitsi tai valu) on jokin materiaalin liikettä häiritsevä tekijä (virhe), aiheuttaa tämä virhe äänen heijastumisen takaisin luotaimeen. Luotain muuntaa heijastuneen mekaanisen liikkeen takaisin sähköisiksi pulsseiksi jotka edelleen johdetaan takaisin ultraäänilaitteeseen. Takaisin saatu heijastus esitetään A-kuvanäytöllisen ultraäänilaitteen näytöllä aika–amplitudi (voimakkuus) -asteikolla. Heijastus mahdollistaa virheen paikantamisen materiaalin syvyyssuunnassa.


title: Ultraäänitestaus

text: Ultraäänitestaus on testausmenetelmänä hyvin riippuvainen testattavan kohteen sisäisistä ominaisuuksista. Tästä syystä pyritään muun muassa austeniittisilla ja nikkelipohjaisilla materiaaleilla yleisesti käyttämään ultraäänitestauksen sijasta röntgentestausta. Vaikka testattavan kohteen sisäiset ominaisuudet olisivat hyvinkin haasteelliset, eivät ne kuitenkaan estä ultraäänimenetelmän käyttöä asianomaisilla kohteilla.


title: Ultraäänitestaus

text: Ultraäänimenetelmässä on vuosien 1995 ja 2005 välisenä aikana tapahtunut voimakasta teknistä kehitystä tietokoneiden kasvaneen laskentakyvyn ansiosta. Uudet tekniikat kuten TOFD-tekniikka ja vaiheistettu tekniikka tarjoavat useita eri vaihtoehtoja monenlaisten ja -muotoisten kohteiden testaamiseen.


title: TOFD

text: TOFD-ultraäänitekniikka on yksi ainettarikkomattoman (NDT) ultraäänitestausmenetelmän sovelluksista. TOFD-tekniikka nimitys tulee sanoista "Time Of Flight Diffraction". Tekniikan suomenkielinen nimitys on kulkuaikatekniikka. Samaa tarkoittavia lyhenteitä ovat mm. uTOF, uTOFD, TOF.


title: TOFD

text: Kulkuaikatekniikka perustuu kahden pietsosähköisen ultraääniluotaimen yhteistoimintaan. Testaustilanteessa toisella luotaimella täytetään haluttu tarkastustilavuus äänellä, ja vastaavasti toinen luotain kuuntelee materiaalista mahdollisesti tulevia diffraktiokaikuja.


title: TOFD

text: Luotain lähettää pitkittäistä ultraääntä 0,5 MHz – 20 MHz. Ultraäänen osuessa virheeseen virheen "kärjet" alkavat toimia lähettiminä ja lähettävät diffraktiokaikuja. Näiden diffraktiokaikuja lähettävien virheiden kärkien paikat pystytään paikallistamaan aika-akselilla (materiaalin syvyyssuunnassa). Diffraktiokaikujen perusteella tehty virheen korkeuden määrittäminen on yksi tarkimmista ultraäänimenetelmän tavoista mitoittaa virhe. Tekniikka mahdollistaa virheen pituuden ja korkeuden määrittämisen yhdellä luotauksella.


title: TOFD

text: Kulkuaikatekniikkaa käytetään lähinnä ferriittisten materiaalien hitsien laadunvalvontaan. Muita sovelluskohteita ovat esimerkiksi paksuusmittaus (havaitsee muun muassa pistemäistä korroosiota), hitsausliitosten määräaikaistestaukset.


title: Interstellar Boundary Explorer

text: Interstellar Boundary Explorer (IBEX) on NASAn kehittämä tiedesatelliitti, joka kartoittaa aurinkokunnan ja tähtienvälisen avaruuden rajan. Se on osa NASAn Small Explorer -ohjelmaa. Se laukaistiin 19. lokakuuta 2008 Pegasus XL -kantoraketille Kwajaleinin atollilta. Avaruuslennon pituus on kaksi vuotta.


title: Interstellar Boundary Explorer

text: Avaruuslennon toteutus on alkanut NASAn valittua se hakemuskilvassa toteutattavaksi ohjelmaksi. Sen toteutusta johtaa Southwest Research Institute. Mukana ohjelmassa ovat olleet Los Alamos National Laboratory ja Lockheed Martinin Advanced Technology Center. Nämä toteuttivat IBEX-Hi- ja IBEX-Lo-sensorit. Orbital Sciences Corporation rakensi avaruusaluksen. Hyötykuormaan kuuluu myös neutraaliatomi-instrumentti (ENA)


title: Interstellar Boundary Explorer

text: Luotain kuuluu ns. mikrosatelliittien ryhmään keveytensä vuoksi (paino ajoaineen kanssa 107 kg).


title: Interstellar Boundary Explorer

text: IBEX laukaistiin Marshallsaariin kuuluvalta Kwajaleinin atollilta Pegasus XL -raketilla. Raketti kuljettaa luotaimen LEO-radalle, mistä luotaimen oma ATK Star 27 -moottori siirtää sen lopulliselle Maata kiertävälle radalle. Lopullisella radallaan IBEX kiertää maapalloa huomattavan korkealla; radan apogeum on noin 320 000 kilometrin korkeudella. Lopullinen rata saavutettiin 12.11.2008


title: Interstellar Boundary Explorer

text: Luotaimen toimiessa sen energiantuotannosta vastaa aurinkokenno, joka tuottaa 116 W tehoa. Luotaimen tehonkulutus on normaalisti noin 66 W, josta tieteelliset instrumentit kuluttavat 16 W.


title: Interstellar Boundary Explorer

text: Avaruusalus on Aurinkoa kohti suunnattu pyörivä alus. Sen rata on hyvin elliptinen: radan korkeus on 5 000 km - 300 000 km. Mittaukset tehdään Maan magnetosfäärin ulkopuolella.


title: Syvänoja

text: Syvänoja voi tarkoittaa seuraavia:


title: Aivoverisuonten epämuodostuma

text: Aivoverisuonten epämuodostuma on aivoissa oleva synnynnäinen verisuonten epämuodostuma. Verisuonten epämuodostumia voi esiintyä myös muualla elimistössä.


title: Aivoverisuonten epämuodostuma

text: Aivoverisuonten epämuodostumat ovat harvinaisia. Niihin käytetään yleensä leikkaushoitoa. Leikkauksessa voidaan käyttää uutta menetelmää, jossa epämuodostuman verisuonia tukitaan ennen leikkausta neuroradiologisesti verisuonten sisälle hitaasti hyytyvällä liima-aineella. Osa suonista joudutaan edelleen hoitamaan ilman liimausta.


title: Aivoverisuonten epämuodostuma

text: Epämuodostuma voi aiheuttaa tukoksen, niin että aivo-selkäydinnesteen kierto voi estyä, jolloin kalloon kertyy nestettä ja muodostuu hydrokefalia.


title: Eino I. Parmanen

text: Eino Into Parmanen (2. helmikuuta 1879 Kristiinankaupunki – 16. heinäkuuta 1943 Helsinki) oli suomalainen kirjailija joka toimi muun muassa Etsivän keskuspoliisin osastopäällikkönä ja nimismiehenä. Parmanen muistetaan 1936–1941 ilmestyneen sortovuosien vastarintaa kuvanneen neliosaisen historiikin "Taistelujen kirja" kirjoittajana.


title: Eino I. Parmanen

text: Parmasen vanhemmat olivat kauppias Vilho Parmanen (Parman) ja Rosa Emilia Sjöholm. Hän pääsi ylioppilaaksi Porin lyseosta 1900 ja teki opintoretken Suomen, Ruotsin ja Norjan Lappiin 1905. Parmanen toimi Imatran yhteiskoulun maantiedon ym. aineiden opettajana 1913–1918, yleisesikunnan 3. Sortavalan osaston päällikkönä vuonna 1918 sekä Etsivän keskuspoliisin Sortavalan osaston päällikkönä vuosina 1919–1926. Viimeksi hän oli Hiitolan piirin nimismiehenä 1927–1930.


title: Eino I. Parmanen

text: Vuodesta 1931 alkaen Parmanen keräsi aineistoa Suomen itsenäisyysliikkeen historiasta sortovuosien ajalta. Aineistoa hän käytti sitten pohjana "Taistelun kirja"-teokseensa.


title: Eino I. Parmanen

text: Parmanen oli naimisissa Gerda Maria Nilssonin kanssa.


title: Moshi

text:
Moshi on kaupunki Tansaniassa. Sen väkiluku oli vuoden 2002 väestönlaskennassa 144 799. Moshi on myös Kilimanjaron alueen pääkaupunki.
Kaupunki sijaitsee Kilimanjaro-vuoren alarinteillä, joka on korkein vuori Afrikassa.


title: Hevosurheilu

text: Hevosurheilu on yhteisnimitys ravi- ja ratsastusurheilulle.


title: Hevosurheilu

text: Hevosurheilua on harjoitettu kauan. Antiikin Roomassa valjakkokilpailut olivat hyvin suosittuja, ja esimerkiksi skandinaavinen mytologia tuntee jumala Odinin ja Hrungnir-jättiläisten hevoskilpailut.


title: Hevosurheilu

text: Nykyaikana suosittuja hevosurheilun lajeja ovat esteratsastus, laukkaurheilu sekä hevoskärrykilpailut, erityisesti ravit. Laukkakilpailuihin ja raveihin liittyy läheisesti veikkauspelien pelaaminen kuten totoaminen. Olympialajeja ovat kenttä-, koulu-, ja esteratsastus. Kaikissa hevosurheilun muodoissa hevosten kasvattamisesta ja hoitamisesta on tullut merkittävä taloudellisen toiminnan muoto.


title: Kommentaari

text: Kommentaari tarkoittaa filologiassa kohta-kohdalta tai jopa sana-sanalta tehtyä tekstin selitystä, joka on liitetty joko suoraan tekstilaitoksen yhteyteen (alaviitteinä, rinnakkaistekstinä) tai julkaistu erillisenä. Kommentaattori tarkoittaa kommentaarien kirjoittajaa.


title: Kommentaari

text: Usein kommentaarin pääasiallisena tarkoituksena on selventää tekstin ja siinä käytetyn kielen merkityksiä myöhemmille lukijoille. Kommentaari voi hyödyntää erilaisia menetelmiä, kuten lähilukua, tekstikritiikkiä, syntaksin ja semantiikan analyysiä, retorista analyysiä tai kirjallisen tyylin analyysiä. Näin kommentaari pyrkii poistamaan kielellisiä esteitä tekstin ymmärtämisen tieltä tai ainakin tuomaan ongelmat esille.


title: Kommentaari

text: Jos teksti on historiallinen tai tuotettu lukijoiden kannalta vieraassa kulttuurissa, kommentaari saattaa valaista myös sitä kulttuuritaustaa, jossa teksti on syntynyt. Esimerkkeinä ovat elämäkerralliset tiedot kirjoittajasta, historialliset tapahtumat, maantieteellinen asetelma, tavat ja lait, arkipäiväistä elämää koskevat yksityiskohdat, kulttuuriset sanonnat, uskonnolliset uskomukset, filosofiset näkemykset, kirjalliset viittaukset sekä viittaukset saman teoksen muihin kohtiin, saman kirjailijan muihin teoksiin tai kirjailijan käyttämiin lähteisiin.


title: Kommentaari

text: Monet klassisen antiikin ajalta tai keskiajalta ("skolia") peräisin olevat kommentaarit ovat merkittäviä lähteitä muuten kadonneisiin teoksiin, koska ne sisältävät joko viittauksia tällaisiin teksteihin tai jopa katkelmia niistä. Renessanssihumanismin aikana kommentaarien kirjoittaminen lisääntyi edelleen, kun antiikin ajan tekstejä pyrittiin ennallistamaan.


title: Kommentaari

text: Nykyään kommentaari eroaa opiskelijoille ja tavallisille lukijoille tarkoitetuista selityksin varustetuista teoksista siinä, että se pyrkii käsittelemään laajemmin sellaisia kysymyksiä, jotka ovat usein mielenkiintoisia lähinnä tutkijoiden kannalta.


title: Aaro A. Nuutinen

text: Aaro August Nuutinen (22. heinäkuuta 1886 Kuopio – 16. helmikuuta 1949) oli suomalainen toimittaja ja kirjailija. Hän käytti myös nimimerkkejä "Aukusti" ja "Aaro A. Arola".


title: Aaro A. Nuutinen

text: Nuutisen vanhemmat olivat kansakoulunopettaja Aukusti Nuutinen ja Edla Katariina Miettinen. Hän suoritti 5-luokkaa yhteiskoulua 1905 ja kävi kansanopiston 1907. Nuutinen oli toimitussihterinä Savotar (Savon Jääkäri) lehdessä 1916–1938, Karjala-lehdessä vuoteen 1920 ja Etelä-Suomi-lehdessä 1921–1928. Hän oli Salmettaren päätoimittajana 1928–1929, Vaasa-lehden maaseutuosaston toimittajana 1929–1931, Heinolan Sanomien vastaavana toimittajana 1933–1938 sekä Lapin Kansan toimitussihteerinä vuodesta 1939. Aaro A. Nuutinen kirjoitti 1930-luvulla viisi laajaa matkakuvausta eri puolilta Suomea ja teki suosituilla teoksillaan etenkin Kuusamoa ja Lappia tunnetuksi matkailukohteena.


title: Zenwalk Linux

text: Zenwalk (entinen Minislack), tai Zenwalk Linux, on Jean-Philippe Guilleminin kehittämä GNU/Linux -käyttöjärjestelmän jakelupaketti. Se pohjautuu Slackware-käyttöjärjestelmään ja on pitänyt yhteensopivuuden sen paketteihin. Oletustyöpöytäjärjestelmänä on nykyisin käytössä Xfce. Zenwalk pyrkii olemaan monikäyttöinen käyttöjärjestelmä painottaen Internet-ohjelmiin, multimediaan ja ohjelmointityökaluihin. Käyttöjärjestelmän mukana tulee järjestelmän asetusten muokkaukseen teksti- ja GUI-pohjaisia työkaluja. Pakettienhallinta hoituu Netpkg-ohjelman avulla.


title: Zenwalk Linux

text: Zenwalk Linux on pyritty tekemään kevyeksi käyttämällä vain yhtä ohjelmaa tehtävää kohden. Järjestelmä on optimoitu i686-suoritinarkkitehtuurille sopivaksi.


title: Parmas

text: Parmas on vanha suomalainen halkojen, heinien ja olkien kooltaan vaihteleva tilavuuden mittayksikkö. Halkopinon koon mittayksikkönä parmas vastasi 4 kyynärää (2,38 metriä) pitkää ja 3 kyynärää (1,78 m) korkeata pinoa. Heinämittana parmaan koko vaihteli, mutta esimerkiksi vuoden 1688 maanmittausasetuksen mukaan yksi kruununparmas oli yhtä kuin yksi kuutiosyli, joka oli 5,65 kuutiometriä. Itä-Suomessa laskettiin olkikauppoja tehtäessä 16–18 kuvosta tulevan parmas.


title: Parmas

text: Viipurin läänin tilikirjassa vuodelta 1556 määritellään parmaan kooksi se määrä heiniä, joka mahtuu ristiin sidottuun 4 sylen (7,13 m) pituiseen nuoraan, ja joka tässä nuorassa kannetaan Viipurin linnaan. Sääksmäen vuoden 1568 verokirjan mukaan parmas oli se heinämäärä, joka mahtui 8 kyynärän (4,75 m) nuoraan. Sitä ei mainita oliko nuora vedetty ristiin vai ei. Savossa katsottiin 1500-luvulla parmaaseen menevän heiniä 4 rukoa.


title: Kirsti Ellilä

text: Kirsti Ellilä (s. 5. syyskuuta 1958 Pori) on suomalainen kirjailija. Hän on julkaissut romaaneja, nuortenkirjoja, novelleja ja näytelmiä.


title: Kirsti Ellilä

text: Koulutukseltaan Ellilä on filosofian maisteri Turun yliopistosta pääaineenaan uskontotiede.


title: Kirsti Ellilä

text: Ellilän esikoisteos "Isäni koti" (1994) on psykologinen jännitysromaani. Ellilän kirjoissa päähenkilöinä ovat usein eri-ikäiset tytöt ja naiset. Hänen kirjoitusotteensa on tyypillisesti humoristinen ja kevyen feministinen. Lasten- ja nuortenkirjojen tytöt ovat aikaansaavia, reippaita ja moderneja.


title: Kirsti Ellilä

text: Ellilä voitti vuonna 2013 Arvid Lydecken -palkinnon teoksellaan "Majavakevät".


title: Eino Palola

text: Aksel Eino Palola (sukunimi vuoteen 1906 Brander; 6. syyskuuta 1885 Kirvu – 14. joulukuuta 1951 Helsinki) oli suomalainen toimittaja, kääntäjä ja kirjailija.


title: Eino Palola

text: Palolan vanhemmat olivat sotakamreeri Axel Berndt Brander ja Hildur Beda Karolina Sirelius. Hän pääsi ylioppilaaksi 1905 ja suoritti filosofian kandidaatin tutkinnon 1911. Palola toimi uusien kielten vt. opettajana eri kouluissa 1912–1917 ja oli Arvi A. Kariston kustannusliikkeen 2. kirjallisuuden johtajana 1918. Hän oli Tampereen Sanomain toimitussihteerinä vuodesta 1918, Uusi Suomi-lehdessä ulkomaanosaston toimittajana vuoteen 1928 sekä toimittajana 1932–1935, Yleisradion päätoimittajana 1929–1930 ja Tuotanto ja Markkinat-lehden toimitussihteerinä 1931. Myöhemmin Palola oli vapaa kirjailija ja hän oli vuodesta 1939 Helsingin Sanomien teatteri- ja kirjallisuusarvostelijana.


title: Eino Palola

text: Oman kirjallisen tuotannon Palola toimi myös kääntäjänä. Hän suomennoksiaan olivat muun muassa Gustave Flaubertin Rouva Bovary, Charles Dickensin Pickwick-kerhon jälkeenjääneet paperit, Henrik Ibsenin Nukkekoti, Henri Murgerin Boheemielämää ja Jarl Hemmerin Mies ja hänen omatuntonsa. Palola käänsi suomeksi myös G. K. Chestertonin Isä Brown-salapoliisikertomuksia.


title: Eino Palola

text: Palola oli Suomen kirjailijaliiton varapuheenjohtaja 1925–1927 ja puheenjohtaja 1928–1930. Hän kuului myös Kansan Näyttämön johokuntaan 1925–1933 ja Suomen Pen-klubin johtokuntaan 1927–1937 ja 1944–1949.


title: Eino Palola

text: Eino Palola oli naimisissa Hilma Salan (Löppönen) kanssa 1912–1936. Avioeron jälkeen hän meni uusiin naimisiin kirjailija Katri Ingmanin kanssa.


title: Kruunu (valtiovalta)

text: Kruunu on vanha termi, joka tarkoittaa valtiota varsinkin omaisuuden haltijana ja varallisuusoikeudellisena toimijana. Tässä merkityksessä sitä käytettiin jo 1300-luvulla. Ruotsissa ja Suomessa sanaa on aikoinaan käytetty esimerkiksi nimityksissä kruununtila, kruununmaa, kruununmakasiini, kruununpuisto sekä virkanimikkeissä kruununnimismies ja kruununvouti. Sanan merkitys perustuu siihen, että alkujaan valtion talous samastettiin hallitsijan yksityisen talouden kanssa. Se on johdannaismerkitys monarkian päämiehen vallan merkkinä olevasta päänkoristeesta, kruunusta. Kuvaannollisesti kruunu tarkoittaa hallitsijaa.


title: Kruunu (valtiovalta)

text: Britanniassa kruunu tarkoittaa hallitsijaa henkilökohtaisesti ja hallitsijan valtaa, mutta ei hallitusvaltaa eli ministeriöitä.


title: Skolia

text: Skolia (, mon. "scholia"; , ”kommentti”, ”luento”) tarkoittaa kieliopillista, tekstikriittistä tai selittävää kommenttia, joka on liitetty aikaisemman kirjailijan teoksen käsikirjoituksen marginaaliin joko glossana eli reunahuomautuksena tai sivun alalaidassa olevana pidempänä kommenttina. Skolia voi olla joko alkuperäinen tai johdettu aiemmista kommentaareista.


title: Skolia

text: Antiikin aikaiset skoliat ovat merkittävimpiä lähteitä moniin tuon ajan maailmaa koskeviin yksityiskohtiin, erityisesti mitä tulee kirjallisuushistoriaan. Skolioita kirjoittava henkilö on "skoliasti".


title: Skolia

text: Varhaisimmat skoliat ovat peräisin 400- tai 300-luvuilta eaa. (Homeroksen "Iliaan" D-skoliat). Itse termiä on käytetty viimeistään ensimmäiseltä vuosisadalta eaa. alkaen.


title: Skolia

text: Käsikirjoitusten myöhemmät kopioijat ja omistajat muuttivat skolioita usein, ja joskus ne laajenivat siinä määrin, ettei niille ollut enää tilaa käsikirjoitusten marginaalissa. Tällöin tuli tarpeelliseksi erottaa ne erillisiksi teoksiksi. Aluksi skolioita erotettiin yhdestä kommentaarista, myöhemmin useammista. Tämä ilmenee skolioissa olevista vaihtoehtoisia tulkintoja edeltävistä välihuomautuksista, kuten ”toisaalta”, ”vaihtoehtoisesti” tai ”toisten mukaan”, tai jopa eri lähteiden eksplisiittisestä lainaamisesta.


title: Skolia

text: Antiikin ja keskiajan skoliat ovat usein anonyymejä. Nimiltä tunnettuja poikkeuksia ovat muun muassa Eustathios Tessalonikalainen, joka kirjoitti skolioita Homeroksen teoksiin, sekä Johannes Tzetzes, joka kommentoi Lykofronin teoksia. Skoliat on usein kirjoitettu muinaiskreikan tai latinan kielillä, ja näiden kielten osaaminen on skolioiden tutkijoille edelleen tärkeää, koska skolioita ei ole useinkaan käännetty muille kielille.


title: Skolia

text: Skolioiden kokoaminen jatkui Bysantissa 700-luvulle. Lännessä vielä joitakin 1400- ja 1500-lukujen kommentaareja voidaan pitää eräänlaisina skolioina.


title: Skolia

text: Merkittävimpiä skolioita ovat Homeroksen "Iliaaseen" tehdyt kommentaarit, erityisesti de Villoisonin Biblioteca Marcianasta Venetsiasta vuonna 1781 esiin tuomista 900-luvun käsikirjoituksista (Venetus A) löytämät skoliat. Kreikankielisen kirjallisuuden osalta merkittäviä ovat myös skoliat Hesiodoksen, Pindaroksen, Sofokleen, Aristofaneen ja Apollonios Rhodoslaisen teoksiin.


title: Skolia

text: Latinankielisessä kirjallisuudessa merkittävimpiä ovat muun muassa Serviuksen kommentaari Vergiliuksen "Aeneis"-eepokseen, Helenius Acronin ja Pomponius Porphyrionin kommentaarit Horatiukseen, sekä Aelius Donatuksen kommentaari Terentiukseen.


title: Richlandin piirikunta (Ohio)

text: Richlandin piirikunta on piirikunta Ohiossa, Yhdysvalloissa, jonka suurin kaupunki on Mansfield.


title: Richlandin piirikunta (Ohio)

text: Richlandin naapuripiirikuntia ovat Huron pohjoisessa, Ashland idässä, Knox etelässä, Morrow lounaassa ja Crawford lännessä.


title: Richlandin piirikunta (Ohio)

text: Piirikunnassa oli vuoden 2010 väestönlaskennassa 124 475 ihmistä. Etniset ryhmät jakautuvat valkoisiin, joita on 87,9%, mustiin (9,4%), alkuperäisamerikkalaisiin (0,2%) ja aasialaisiin (0,7%).


title: Richlandin piirikunta (Ohio)

text: Kotitalouden mediaanitulo on 43 098 dollaria ja köyhyysrajan alapuolella oli 13,4% väestöstä 2007–2011 välisenä aikana.


title: Happy Meal

text: Happy Meal () on McDonald’s-ravintolaketjun vuodesta 1979 lähtien myymä lapsille suunnattu ateriatuote.


title: Happy Meal

text: Ateriakokonaisuus sisältää asiakkaan valitseman tavallisen hampurilaisen, juustohampurilaisen tai kananugetit, valitsemansa lisukkeen, kuten esimerkiksi salaatti tai ranskalaiset perunat, ja juomaksi virvoitusjuoman, mehun tai maidon.


title: Happy Meal

text: Happy Meal -ateriaan kuuluu ateriakokonaisuuden lisäksi lelu, jonka aiheet vaihtelevat teemoittain. Lelu on nykyisin ostettavissa myös erikseen. McDonald’s on järjestänyt myös lastenkirjakampanjoita, joiden aikana halutaan kiinnittää huomiota lapselle lukemisen tärkeyteen. Kirja on osa Happy Meal -ateriaa.


title: Happy Meal

text: Vaikka Happy Mealin ja muiden lasten pikaruoka-aterioiden myynti on viime vuosina laskenut, arvioidaan muodostavan noin 10 prosenttia McDonald’s-yhtiön 20 miljardin euron vuotuisesta liikevaihdosta. Happy Mealien takia McDonald'sista on tullut joidenkin arvioiden mukaan maailman suurin leluja myyvä yhtiö.


title: Happy Meal

text: Happy Mealin kehitti Kansas Cityssä toimiva mainostoimisto Bernstein, Rein & Boasberg vuonna 1977, kun paikalliset McDonald’s-ravintoloitsijat halusivat keksiä keinoja palvella lapsiperheitä paremmin. Toimiston johtaja Bob Bernstein kertoo saaneensa idean omasta pojastaan, joka aamiaismuroja syödessään tuijotti aina muropakettia ja luki sen pieniä tekstejä. ”On jotain tekemistä”, poika oli vastannut isän ihmettelyyn. Bernsteinin mainostoimistossa suunniteltiin erilaisia kartonkipakkauksia, jotka muistuttivat koululaisten käyttämiä eväsrasioita. He tilasivat lastenkirjakuvittajilta ideoita, joita painattaa pakkausten kylkiin lasten katseltavaksi aterian aikana. Ensimmäisiin rasioihin valittiin kuvitukseksi vetureiden ja junanvaunujen kuvia. Rasian sisään päätettiin laittaa hampurilainen, pieni ranskanperuna-annos, pieni keksipaketti, pieni virvoitusjuoma ja yllätyslahja, jollaisen käyttöä oli jo kokeiltu joissakin Kanadan McDonald’s-ravintoloissa.


title: Happy Meal

text: Happy Mealiksi nimettyä uutuutta mainostettiin Kansas Cityn alueen televisio- ja radiokanavilla, ja se osoittautui niin suureksi menestykseksi, että McDonald’s päätti lanseerata Happy Mealin kaikkialla Yhdysvalloissa vuonna 1979. Yllätyslelua vaihdettiin lähes viikoittain, ja vuonna 1987 aloitettiin yhteistyö The Walt Disney Companyn kanssa Disney-animaatiohahmoihin perustuvista Happy Meal -aterioista. Myöhemmin McDonald’s on tehnyt samanlaista yhteistyötä Legon, Transformers-leluvalmistaja Hasbron ja Teletappien oikeudenomistajien kanssa. Monista Happy Meal -pakkauksista ja -leluista on tullut suosittuja keräilykohteita.


title: Happy Meal

text: Happy Mealiin kuuluvaa lelua vaihdetaan jopa viikoittain, mutta itse ateriaan on tehty vuosien varrella vain vähäisiä muutoksia. Vuonna 1983 mukaan tulivat Chicken McNuggets -kananugetit. 2000-luvulla pikaruokaravintoloita vastaan kohdistunut kritiikki ruoan epäterveellisyydestä sai McDonald'sin muuttamaan myös Happy Meal -aterioiden koostumusta. Ranskalaisannos pieneni, ja mukaan pakkaukseen tuli esimerkiksi maitoa, maitokaakaota ja omenanviipaleita. Yhtiön mukaan näin kyettiin laskemaan suosituimpien Happy Meal -aterioiden energiamäärää noin 20 prosentilla.


title: Happy Meal

text: Vuonna 2013 McDonald's päätti sokeroituihin ja keinotekoisesti makeutettuihin virvoitusjuomiin kohdistuvan kritiikin paineissa jättää ne pois Happy Mealin ensisijaisten juomien joukosta. Tarjottaviksi juomavaihtoehdoiksi tulevat vesi, maito ja hedelmätuoremehu. Muutos tulee aluksi voimaan yhtiön suurimmilla markkina-alueilla, jotka edustavat 85 prosenttia sen liikevaihdosta.


title: Happy Meal

text: Happy Mealia ja muita sen kaltaisia pikaruoka-aterioita vastustavat yhä näkyvämmin ravintoasiantuntijoiden lisäksi McDonald's-ketjun lapsiin kohdistuvien markkinointimenetelmien, kuten lelukylkiäisten, vastustajat. Kalifornian San Franciscossa ja Santa Clarassa sekä Chilessä ja Malesiassa on pyritty estämään Happy Mealin ja muiden leluja sisältävien epäterveellisten aterioiden myyntiä tai rajoittamaan niiden markkinointikeinoja.


title: Lauri Sipari

text: Lauri Johannes Sipari (s. 5. joulukuuta 1945 Taivalkoski) on suomalainen näytelmäkirjailija, dramaturgi ja kääntäjä. Hän toimi Teatterikorkeakoulun rehtorina 1997–2005.


title: Lauri Sipari

text: Sipari kirjoitti 1970-luvulla useita Suomen historiasta aiheensa saaneita näytelmiä ("Sven Tuuva", "Suomen kuningas", "Salakauppoja", "Kesä Aunuksessa", "-06", "Wiipurin nopeat", "Vapauden kaikuja", "Siviilikesä") joita esitettiin Suomenlinnan kesäteatterissa. Sipari on myös suomentanut William Shakespearen näytelmät "Julius Caesar", "Coriolanus", "Kesäyön uni, Timon ateenalainen" ja "Romeo ja Julia" sekä August Strindbergin "Uninäytelmän".


title: Zweibrüder Optoelectronics

text: Zweibrüder Optoelectronics on saksalainen yritys, joka tunnetaan Led Lenser -merkkisistä LED-valaisimista. Yhtiö on yksi maailman johtavia metallisten led-taskuvalaisinten valmistajia, ja sillä on yli 200 valaisimiin liittyvää patenttia. Yhtiön perustivat vuonna 1994 veljekset Rainer ja Harald Opolka. Yritys aloitti toimintansa autotallissa 1000 Saksan markan pääomalla.


title: Zweibrüder Optoelectronics

text: Tällä hetkellä yritys työllistää yli 1000 työntekijää kolmessa eri tuotantolaitoksessa.


title: Zweibrüder Optoelectronics

text: "Led Lenser" -valaisimet ovat led-tekniikkaa hyödyntäviä valaisimia.


title: Zweibrüder Optoelectronics

text: Valaisinmalliston tuotteet ovat saavuttaneet erilaisia design- ja muotoilupalkintoja, kuten Chicago Design Award. Yksi valaisimista on hyväksytty Frankfurtin ja Lontoon modernin taiteen museoiden kokoelmiin yhtenä harvoista näytteille asetetuista teknisistä laitteista.


title: Kuolema (yhtye)

text: Kuolema on alun perin Kemissä vuonna 1982 perustettu hardcore punk- ja grindcoreyhtye. Kuolema hajosi vuonna 1985, mutta yhtye kasattiin uudelleen kokoon Helsingin Kalliossa vuonna 2001 ja on edelleen toiminnassa.


title: Suomen aktiivinen vastustuspuolue

text: Suomen Aktiivinen Vastustuspuolue ("Finska Aktiva Motståndspartiet") oli sortokauden aikana vuosina 1904–1908 Suomessa toiminut puolue joka vastusti venäläistämispolitiikkaa ja kannatti Suomen itsenäistymistä Venäjästä tarvittaessa väkivaltaisinkin keinoin.


title: Suomen aktiivinen vastustuspuolue

text: Venäjän–Japanin sodan puhjettua 1904 aktivisteihin kuulunut toimittaja ja kirjailija Konni Zilliacus otti yhteyttä Japanin Tukholman sotilasasiamieheen, eversti Motojiro Akashiin. Zilliacus ehdotti yhteistoimintaa Venäjän hallitusta vastustavien vallankumouksellisten ryhmien ja Japanin välillä. Hän kiersi Euroopassa tunnustelemassa maanpaossa elävien kumouksellisten ryhmien mielipiteitä asiasta ja järjesti yhteistyössä puolalaisten kumouksellisten kanssa 10 000 Venäjän armeijan riveissä palvelleen puolalaisen sotilaan joukkokarkaamisen Mantšurian Jalu-joen rintamalla 1. toukokuuta 1904. Eri vallankumousryhmät järjestivät yhteisen kokouksen ensin lokakuussa 1904 Pariisissa ja sitten huhtikuussa 1905 Genèvessä. Kokouksissa sovittiinkin aseellisen kapinan aloittamisesta. Suomessa Leo Mechelinin johtamat perustuslailliset eivät hyväksyneet väkivallan käyttöä ja niinpä passiivista vastarintaa organisoinut Kagaali kieltäytyi ratifioimasta Pariisin kokouksen päätöksiä.


title: Suomen aktiivinen vastustuspuolue

text: Zilliacus perusti nyt uuden puolueen nimeltä "Suomen Aktiivinen Vastustuspuolue" saadakseen myös suomalaiset mukaan yhteistoimintaan Venäjän hallitusta vastaan. Uuden puolueen perustava kokous pidettiin 17. marraskuuta 1904, jolloin sen puheenjohtajaksi valittiin Johannes Gummerus. Puolueella oli myös oma taistelujärjestönsä jonka tehtävänä oli terroritekojen suunnittelu ja toteutus. Tämä järjestö hakeutui pian yhteistyöhön keväällä 1904 toimittaja Matti Turkian johdolla toimintansa aloittaneiden työläisaktivistien kanssa. Yhteistyön tuloksena perustettiin useita työläisaktivistien ryhmiä ympäri Suomea. Työläisaktivismi oli voimakasta muun muassa Viipurissa ja Kymenlaaksossa.


title: Suomen aktiivinen vastustuspuolue

text: Aktivistit avustivat suurlakon jälkeisinä vuosina Suomessa piileskelleitä venäläisiä vallankumouksellisia järjestämällä näille asuntoja ja passeja sekä avustamalla pakomatkojen järjestelyissä. Tampereella järjestettiin Venäjän sosialidemokraattisen puolueen kokous marraskuussa 1906 sekä sosialistivallankumouksellisten puoluekokous helmikuussa 1907. Kokousten käytännön järjestelyistä vastasivat porvarilliset ja sosialistiset aktivistit yhteistyössä.


title: Suomen aktiivinen vastustuspuolue

text: Aktiivisella vastustuspuolueella oli oma lehti nimeltä "Frihet" ("Vapaus"), jota levitettiin salaa Suomeen. Lehden ensimmäinen numero ilmestyi 15. toukokuuta 1905. Puolue julkaisi lisäksi viikkolehtiä "Framtid" ja "Vastaisuus". Puolue salakuljetti Suomeen myös kirjallisuutta, aseita ja räjähdysaineita. Tunnetuin salakuljetusyritys tapahtui syyskuussa 1905 kun S/S John Grafton yritti tuoda Suomeen suuren aselastin joka oli tarkoitettu sekä suomalaisille että venäläisille tsaarinvallan vastustajille. Yritys epäonnistui kun laiva jouduttiin räjäyttämään sen ajettua karille Pietarsaaren lähellä. Vain pieni osa tästä aselastista saatiin toimitettua perille.


title: Suomen aktiivinen vastustuspuolue

text: Aktivistien taistelujärjestö toteutti vuoden 1905 aikana joitakin epäonnistuneita murhayrityksiä venäläistä virkakoneistoa vastaan. Maaliskuussa 1905 Matti Reinikka yritti ampua Viipurissa läänin kuvernöörin Nikolai Mjasojedovin, mutta onnistui vain haavoittamaan tätä. 19. heinäkuuta ylioppilas Artturi Salovaara heitti Senaatintorilla Suomen kenraalikuvernöörin apulaista V. F. Deutrichia pommilla. Deutrich pelastui heittäytymällä viime hetkellä syrjään. Syyskesän aikana suunniteltiin attentaatteja Hämeen läänin kuvernööriä Pappkovia ja Viipurin läänin kuvernööriä Mjasojedovia vastaan. Maalari Asarias Hjorth heitti pommin Pappkovia kohti, mutta ilotulitusruudista valmistettu pommi osoittautui tehottomaksi. Syyskuussa 1905 räjäytettiin vielä pommit Helsingin Eerikinkadun poliisiaseman ja Vaasan kuvernöörintalon edustalla.


title: Suomen aktiivinen vastustuspuolue

text: Helsinkiläisistä lukiolaisista muodostettu aktivistiryhmä Verikoirat teki useita iskuja vuoden 1905 aikana. Elokuussa 1905 ryhmä ampui Kaivopuistossa suomalaisen poliisin ja syyskuussa haavoitettiin kahta venäläistä santarmia. Tämän jälkeen ryhmä ampui kahta venäläistä poliisia, joista toinen kuoli haavoihinsa sekä räjäytti pommin Eerikinkadun poliisiaseman edustalla. Ryhmä ampui myös erään ilmiantajana toimineen työmiehen. Ryhmää johti ylioppilas ja farmaseutti K. G. K. Nyman.


title: Suomen aktiivinen vastustuspuolue

text: Karjalan kannaksella neljän aktivistiylioppilaan ryhmä suunnitteli murhaavansa keisari Nikolai II:n kun tämä oli metsästysretkellä Koivistolla. Ryhmän saavuttua Koivistolle oli Nikolai jo kuitenkin ehtinyt lähteä takaisin Pietariin. Sen sijaan Viipurissa työmies Kalle Procopé onnistui murhaamaan santarmieverstiluutnantti Vladimir Kramarenkon.


title: Suomen aktiivinen vastustuspuolue

text: Aktivistien toiminta alkoi vähitellen hiipua. Sosiaalidemokraattinen puolue kielsi Oulun puoluekokouksessa joulukuussa 1906 jäseniltään maanalaiseen toimintaan ja terroritekoihin osallistumisen. Tämä vähensi aktiivisen vastustuspuolueen kanssa yhteistyötä tehneiden työläisaktivistien toimintaa. Myös aktivistit päättivät lopulta luopua väkivallan käytöstä eduskuntauudistuksen avattua uusia toimintamahdollisuuksia. Aktiivisen vastustuspuolueen toiminta päättyi vuoteen 1908 mennessä.


title: Megakeskus

text: Megakeskus on Seinäjoen keskustassa sijaitseva kauppakeskus. Kauppakeskuksen pinta-ala on noin 6 500 neliömetriä. Kauppakeskuksessa toimivat muun muassa Halosen ja Osuuskauppa Arinan Pukumies-ketjun liike.


title: Kasimov

text:
Kasimov (, ) on kaupunki Rjazanin alueella Venäjällä. Se sijaitsee Okajoen rannalla 156 kilometriä Rjazanista koilliseen. Kaupunki on Kasimovin piirin keskus, mutta ei itse kuulu siihen, vaan muodostaa erillisen kaupunkipiirikunnan. Asukkaita on 34 500 henkeä (vuonna 2006).
Kaupungin on perustanut ruhtinas Juri Dolgoruki vuonna 1152. Aluksi sen nimenä oli Gorodets Meštšorski. Vuonna 1263 se mainitaan ruhtinas Aleksanteri Nevalaisen kuolinpaikkana. 1400-luvun puolivälissä Moskovan suuriruhtinas Vasili II lahjoitti alueen Kultaisen ordan kaanin pojalle Qasimille, joka oli siirtynyt Moskovan palvelukseen. Vuoteen 1681 saakka Kasimov oli tataarien Okajoella hallitseman Qasimin kaanikunnan pääkaupunki. Seudulla asuvaa tataariryhmää kutsutaan Kasimovin tataareiksi.